tripathysagar/odia_wiki huggingface dataset:
ଇଲିଆନା ସିତାରିଷ୍ଟ ଇଟାଲୀରେ ଜନ୍ମିତ ଓ ଭୁବନେଶ୍ୱରରେ ରହୁଥିବା ଜଣେ ଓଡ଼ିଶୀ ଏବଂ ଛଉ ନାଚ ନୃତ୍ୟଶିଳ୍ପୀ । ୧୯୯୫ ମସିହାରେ ମୃଣାଳ ସେନଙ୍କ ନିର୍ମିତ  "ଯୁଗାନ୍ତ"  ଚଳଚ୍ଚିତ୍ରରେ ତାଙ୍କୁ ଶ୍ରେଷ୍ଠ ନୃତ୍ୟ ନିର୍ଦ୍ଦେଶନା ପାଇଁ ୪୩ତମ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ଏହା ବ୍ୟତୀତ ୨୦୦୬ରେ ଓଡ଼ିଶୀ ନୃତ୍ୟକୁ ବିଶେଷ ଅବଦାନ ପାଇଁ ସେ ପଦ୍ମଶ୍ରୀ ଉପାଧୀରେ ସମ୍ମାନିତ । ପ୍ରାରମ୍ଭିକ ଜୀବନ ଇଲିଆନା ଇଟାଲୀର ବେରଗ୍ରାମୋରେ ଜନ୍ମିତ । ଇଟାଲୀରେ ପାଞ୍ଚବର୍ଷ ଧରି ପାରମ୍ପାରିକ ନୃତ୍ୟକଳା ଏବଂ ପରୀକ୍ଷାମୂଳକ ଅଭିନୟ ଶିଖିବା ପରେ କଥକାଳି ନୃତ୍ୟ ଶିଖିବାକୁ ମନସ୍ତ କରିଥିଲେ । ଓଡ଼ିଶା ଆସିବା ପୂର୍ବରୁ ସେ ୩ ବର୍ଷ ଧରି କେରଳରେ କଥକଳି ଗୁରୁ କ୍ରିଷ୍ଣନ ନାମ୍ବୁଦରୀଙ୍କ ତତ୍ତ୍ୱାବଧାନରେ ନୃତ୍ୟ ଶିକ୍ଷା କରିଥିଲେ ଏବଂ ତାଙ୍କରି ଉପଦେଶରେ ଓଡ଼ିଶୀ ଶିଖିଥିଲେ । ୧୯୭୯ ମସିହାରୁ ସେ ଓଡ଼ିଶାରେ ଅବସ୍ଥାନ କରୁଛନ୍ତି ଏବଂ  "ସାଇକୋଆନାଲିସିସ ଏଣ୍ଡ ଇଷ୍ଟର୍ଣ୍ଣ ମାଇଥୋଲୋଜି"  ସନ୍ଦର୍ଭରେ ଗବେଷଣା କରି ଡକ୍ଟରେଟ ଡିଗ୍ରୀ ପ୍ରାପ୍ତ କରିଛନ୍ତି । ନୃତ୍ୟ ଜୀବନୀ ଇଲିଆନା ଗୁରୁ କେଳୁଚରଣ ମହାପାତ୍ରଙ୍କ ପାଖରେ ଓଡ଼ିଶୀ ଶିଖିବା ଆରମ୍ଭ କରିଥିଲେ ଏବଂ ୧୯୯୪ରୁ ନିଜର ନୃତ୍ୟ ବିଦ୍ୟାଳୟର ସ୍ଥାପନା କରିଛନ୍ତି । ସେ ମଧ୍ୟ ମୟୂରଭଞ୍ଜ ଛଉ ନୃତ୍ୟରେ ପ୍ରବୀଣା, ଯାହାକୁ ଗୁରୁ ହରି ନାୟକଙ୍କଠାରୁ ଶିକ୍ଷା କରିଥିଲେ । ସେ ଭୁବନେଶ୍ୱର ସଙ୍ଗୀତ ମହାବିଦ୍ୟାଳୟରୁ ଛଉ ନୃତ୍ୟ ପାଇଁ ଆଚାର୍ଯ୍ୟ ଉପାଧୀ ପାଇଛନ୍ତି । ୧୯୯୬ ମସିହାରେ ସେ ଆର୍ଟ ଭିଜନ ଏକାଡ଼େମୀର ପ୍ରତିଷ୍ଠା କରିଥିଲେ, ଯାହା ବିଭିନ୍ନ ପ୍ରକାର ନୃତ୍ୟ, ସଙ୍ଗୀତ, ଚିତ୍ରକଳା, ଅଭିନୟ କଳାକୁ ପ୍ରୋତ୍ସାହନ ଦେବା ସହ ଓଡ଼ିଶୀ ଏବଂ ଛଉ ନାଚ ଶିକ୍ଷଣ ପାଇଁ ଉଦ୍ଦିଷ୍ଟ । ପ୍ରମୁଖ ପ୍ରସ୍ତୁତି ଇଲିଆନା ସିତାରିଷ୍ଟ ଓଡ଼ିଶୀ ଏବଂ ଛଉ ନୃତ୍ୟପ୍ରସ୍ତୁତିଗୁଡ଼ିକରେ ପ୍ରାଚ୍ୟ ଏବଂ ପାଶ୍ଚାତ୍ୟ ଶୈଳୀ ମିଶ୍ରଣ ପରିଲକ୍ଷିତ ହୋଇଥାଏ । ତାଙ୍କର କିଛି ଛଉନୃତ୍ୟପ୍ରସ୍ତୁତିରେ  ' ପର୍ଯ୍ୟବସିତ ଗ୍ରୀକ ପୁରାଣରେ ଥିବା    'ସନ୍ନିବେସିତ ଥାଏ ।  'ଦ ଜର୍ନୀ'  ଜାପାନୀ ହାଇକସ ଉପରେ ପର୍ଯ୍ୟବସିତ,  ଇମେଜେସ ଅଫ ଚେଞ୍ଜ ' ଚାଇନିଜ ବିଷୟ ଏବଂ  ଷ୍ଟିଲ ଆଇ ରାଇଜ ' ଲେଖକଙ୍କ ସ୍ୱଲିଖିତ କବିତା ଉପରେ ପର୍ଯ୍ୟବସିତ । ଓଡ଼ିଶୀରେ  'ମାୟା ଦର୍ପଣ' ,  'ମହାନଦୀ: ଆଣ୍ଡ ଦ ରିଭର ଫ୍ଲୋଜ' ,ଓଡ଼ିଶାର ଇତିହାସ ଏବଂ ସଂସ୍କୃତି ବିଷୟରେ,  'କରୁଣା' , ମଦର ଟେରେସାଙ୍କ ଜୀବନୀ ଉପରେ, ଏବଂ  'ସରଣମ୍' ,  (ଜଣେ ସ୍ତ୍ରୀଲୋକ ତିନୋଟି ଧାରଣା ଯେ ସନ୍ଦିଗ୍ଧ ଅତୀତକୁ ପଛରେ ଛାଡ଼ି ପରିତ୍ରାଣ ଆପଣାଉଛି) ଆଦି ତାଙ୍କର କିଛି ଉଲ୍ଲେଖନୀୟ ପ୍ରସ୍ତୁତି  । ବହି ଓ ଚଳଚ୍ଚିତ୍ର ମୃଣାଳ ସେନଙ୍କ ଯୁଗାନ୍ତ ବ୍ୟତୀତ, ଏମ. ଏଫ. ହୁସେନଙ୍କ  "ମିନାକ୍ଷୀ : ଏ ଟେଲ ଅଫ ଥ୍ରୀ ସିଟିଜ" (୨୦୦୩), ଗୌତମ ଘୋଷଙ୍କ  "ଏବାର ଅରଣ୍ୟେ" (୨୦୦୪)ରେ ସେ ନୃତ୍ୟ ନିର୍ଦ୍ଦେଶନା ଦେଇଛନ୍ତି  । ୨୦୦୧ରେ  "ଦି ମେକିଙ୍ଗ ଅଫ ଏ ଗୁରୁ : କେଳୁଚରଣ ମହାପାତ୍ର, ହିଜ ଲାଇଫ ଏଣ୍ଡ ଟାଇମ୍ସ" ( 81-7304-369-8.) ତଥା ୨୦୧୨ରେ  "ଟ୍ରାଡ଼ିଶନାଲ ମାର୍ଶିଆଲ ପ୍ରାକ୍ଟିସେସ ଇନ ଓଡ଼ିଶା"  ଶୀର୍ଷକରେ ଦୁଇଟି ପୁସ୍ତକ ଲେଖିଛନ୍ତି । ପୁରସ୍କାର ଓ ସମ୍ମାନ ଇଲିଆନା ଦୂରଦର୍ଶନର ଜଣେ  "କ"  ବର୍ଗର କଳାକାର । ୧୯୯୨ରେ ନୃତ୍ୟକଳା ପାଇଁ ଋଷୀୟ  "ଲେଓନିଡ଼ ମାସିନ"  ଉପାଧୀ ମିଳିଥିଲା । ୧୯୯୬ରେ ମୃଣାଳ ସେନଙ୍କ  "ଯୁଗାନ୍ତ"  ଚଳଚ୍ଚିତ୍ର ପାଇଁ ୪୩ତମ ଜାତୀୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ନୃତ୍ୟ ନିର୍ଦ୍ଦେଶିକା ଭାବେ ସମ୍ମାନିତ ହୋଇଥିଲେ । ସେ ମଧ୍ୟ ମୁମ୍ବାଇର ସୁର ସିଙ୍ଗର ସଂସଦରୁ  "ରାସେଶ୍ୱର ସମ୍ମାନ" ରେ ଭୂଷିତ । ୨୦୦୬ରେ ଓଡ଼ିଶୀ ନୃତ୍ୟକୁ ବିଶେଷ ଅବଦାନ ପାଇଁ ଭାରତ ସରକାରଙ୍କ ତୃତୀୟ ସର୍ବୋଚ୍ଚ ବେସାମରିକ ସମ୍ମାନ  "ପଦ୍ମଶ୍ରୀ"  ମିଳିଛି । ୨୦୦୮ରେ ଇଟାଲୀ ସରକାର ତାଙ୍କୁ  "ଅର୍ଡର ଅଫ ଦି ଷ୍ଟାର ଅଫ ଇଟାଲୀଆନ ସୋଲିଡ଼ାରିଟୀ" ର ସଭ୍ୟ ରୂପେ ଗ୍ରହଣ କରିଛନ୍ତି । କାର୍ଯ୍ୟ ଦ ମେକିଂ ଅଫ ଏ ଗୁରୁ: କେଳୁଚରଣ ମହାପାତ୍ର, ତାଙ୍କର ଜୀବନୀ ଏବଂ ସମସାମୟିକ  2001. 81-7304-369-8 ମନୋହର ପ୍ରକାଶନ  । ଓଡ଼ିଶାରେ ପାରମ୍ପରିକ ସାମରିକ କଳା ଅଭ୍ୟାସ, ୨୦୧୨ ।
ଶ୍ରୀବଲ୍ଲଭ ପାଣିଗ୍ରାହୀ  (୨ ସେପ୍ଟେମ୍ବର ୧୯୪୦ - ୮ ଜୁଲାଇ ୨୦୧୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ ଥର ଓ ଲୋକ ସଭାରେ ସାଂସଦ ଭାବରେ ତିନିଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୪, ୧୯୯୧ ଓ ୧୯୯୬ ଭାରତୀୟ ସାଧାରଣ ନିର୍ବାଚନରେ ସେ ଦେଓଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୧୦ ଓ ୧୧ଶ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ୩୩ ବର୍ଷ ବୟସରେ ନନ୍ଦିନୀ ଶତପଥୀଙ୍କ ସରକାରରେ କ୍ୟାବିନେଟ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଜନ୍ମ, ପରିବାର ଓ ଶିକ୍ଷା ଶ୍ରୀବଲ୍ଲଭ ୧୯୪୦ ମସିହାର ସେପ୍ଟେମ୍ବର ମାସ ୨ ତାରିଖରେ ସମ୍ବଲପୁର ଜିଲ୍ଲା ଅନ୍ତର୍ଗତ ବଡ଼ଗାଁରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୃସିଂହ ପାଣିଗ୍ରାହୀ ଓ ପତ୍ନୀଙ୍କ ନାମ ସୁନନ୍ଦା ପାଣିଗ୍ରାହୀ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ବି.ଏ., ଏଲ୍.ଏଲ୍.ବି. । ତାଙ୍କ ଭଉଣୀ ରାସେଶ୍ୱରୀ ପାଣିଗ୍ରାହୀ ଓଡ଼ିଶା ରାଜନୀତିରେ ସକ୍ରିୟ ରହି ଓଡ଼ିଶା ବିଧାନ ସଭାରେ ବିଧାୟିକା ଭାବରେ କାର୍ଯ୍ୟ କରୁଥିଲେ । ରାଜନୈତିକ ଜୀବନ ଶ୍ରୀବଲ୍ଲଭ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର ଓ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ତିନିଥର କାର୍ଯ୍ୟ କରିଥିଲେ । ମୃତ୍ୟୁ ଶ୍ରୀବଲ୍ଲଭ ପାଣିଗ୍ରାହୀ ୨୦୧୫ ମସିହାର ଜୁଲାଇ ମାସ ୮ ତାରିଖରେ ମୃତ୍ୟୁବରଣ କରିଥିଲେ । ସେ ବାଙ୍ଗାଲୋରର ଏକ ଘରୋଇ ଚିକିତ୍ସାଳୟରେ ଚିକିତ୍ସିତ ହେଉଥିବାବେଳେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୪ ବର୍ଷ ବୟସ ହୋଇଥିଲା ।
ମାଘ ମାସର ଅମାବାସ୍ୟାକୁ ମୌନୀ ଅମାବାସ୍ୟା ବା ତ୍ରିବେଣୀ ଅମାବାସ୍ୟା କହାଯାଏ । ଏହି ଦିନ କୁମ୍ଭ ମେଳାର ପବିତ୍ର ସ୍ଥାନରେ ବୁଡ଼ ପକାଇବାକୁ ଶ୍ରଦ୍ଧାଳୁମାନେ ଅଧିକ ପସନ୍ଦ କରନ୍ତି । ଅନେକ ଧାର୍ମିକ ବ୍ୟକ୍ତି ଏହିଦିନ ତ୍ରିବେଣୀ ସଙ୍ଗମରେ ସ୍ନାନ ପୂର୍ବକ ମୌନବ୍ରତ ପାଳନ କରନ୍ତି । ଜ୍ୟୋତିଷ ଶାସ୍ତ୍ର ଅନୁସାରେ ମୌନୀ ଅମାବାସ୍ୟାରେ ଆମ ମନ ଓ ଭାବର ଦେବତା ଚନ୍ଦ୍ର ଦେଖାଯା ନ୍ତି ନାହିଁ ଏବଂ ଦୁର୍ବଳ ରହନ୍ତି । ତେଣୁ ବ୍ୟକ୍ତି କୌଣସି ଗୁରୁତ୍ୱପୂର୍ଣ୍ଣ ନିଷ୍ପତ୍ତି ଏହିଦିନ ନେଇପାରେ ନାହିଁ । ତା 'ଛଡ଼ା ବର୍ଷକରେ ଥରେ ମକର ରାଶିକୁ ଗମନ କରନ୍ତି ରବି ବା ସୂର୍ଯ୍ୟ । ଶନି ହେଉଛନ୍ତି ମକରର ସ୍ୱାମୀ ବା ପ୍ରଭୁ ଏବଂ ଚନ୍ଦ୍ରଙ୍କ ବିରୋଧୀ । ମକରରେ ରବିଙ୍କ ଅବସ୍ଥାନଦ୍ୱାରା ମକର ଓ ଶନିଙ୍କ ପ୍ରଭାବ ବୃଦ୍ଧିପାଏ । ଫଳରେ ଚନ୍ଦ୍ର ଆହୁରି ଦୁର୍ବଳ ହୋଇଯାଆନ୍ତି । ଚନ୍ଦ୍ରଙ୍କଦ୍ୱାରା ଆମର ମନ ଓ ଭାବ ନିୟନ୍ତ୍ରଣ ହୋଇଥାଏ । ତେଣୁ ଆମର ଚିନ୍ତା କରିବା ଏବଂ ନିଷ୍ପତ୍ତି ନେବାର ଶକ୍ତି ଅପେକ୍ଷାକୃତ ଦୁର୍ବଳ ହୁଏ । ତେଣୁ ମୌନୀ ଅମାବାସ୍ୟା ଦିନ ଅଧିକ କଥାବାର୍ତ୍ତା ନକରି ମୌନବ୍ରତ ଅବଲମ୍ବନ କରିବା ଭଲ । ମାଘସ୍ନାନଦ୍ୱାରା ପୁଣ୍ୟ ଅର୍ଜନ ହୁଏ ବୋଲି ବିଶ୍ୱାସ ରହିଛି । ମୌନୀ ଅମାବାସ୍ୟାରେ ତୀର୍ଥସ୍ଥଳରେ ବୁଡ଼, ଉପବାସ ପାଳନ ଓ ବିଷ୍ଣୁଙ୍କୁ ପୂଜା କଲେ ମହାପୁଣ୍ୟ ମିଳେ । ପିପଳ ବୃକ୍ଷକୁ ଏହିଦିନ ପ୍ରଦକ୍ଷଣ କରିବାର ମଧ୍ୟ ବିଧି ରହିଛି । ମକର ମାସସାରା ପ୍ରୟାଗର ସଙ୍ଗମ ସ୍ଥଳରେ ହିନ୍ଦୁ ଭକ୍ତ ଓ ଶ୍ରଦ୍ଧାଳୁମାନେ ସ୍ନାନ, ଦାନ ଓ ପୂଜାର୍ଚ୍ଚନା ବା  କଳ୍ପବାସ  କରି ମୌନି ଅମାବାସ୍ୟାକୁ ଅପେକ୍ଷା କରି ରହିଥାନ୍ତି । ମାସବ୍ୟାପୀ କେତେକ ସାଧୁସନ୍ଥ କେବଳ ଜଳପାନ କରନ୍ତି ଏବଂ ଆଉ କେତେକ ଦିନକୁ ଥରେ ହବିଷ ପାଳନ କରନ୍ତି । ଏକଥା ମଧ୍ୟ କୁହାଯାଏ ଯେ ସୃଷ୍ଟିର ଆରମ୍ଭରେ ସବୁ ଶାନ୍ତ, ନିରବ ଥିଲା । ତାପରେ ସୃଷ୍ଟିହେଲା ଶବ୍ଦ ଏବଂ ଏହି ଶବ୍ଦ ଥିଲା ଓଁ ବା ବ୍ରହ୍ମନାଦ । ପ୍ରତ୍ୟେକ ଶବ୍ଦରେ ଅଛି ଶକ୍ତି ଏବଂ ଏହି ଶକ୍ତି ହିଁ ଚତୁଃପାର୍ଶ୍ୱର ସ୍ଥିତିକୁ ପରିବର୍ତ୍ତନ କରିପାରେ । ମୌନୀ ଅମାବାସ୍ୟାରେ ମୌନ ରହିଲେ ଶରୀରରେ ପ୍ରାଣ ସଂରକ୍ଷିର ହୋଇ ରହେ ।
କାମଦା କିଙ୍କର ମୁଖାର୍ଜୀ  (ଜନ୍ମ: ୨୫ ମାର୍ଚ୍ଚ ୧୯୦୮) ଜଣେ ଭାରତୀୟ ସ୍ୱାଧୀନତା ସଂଗ୍ରାମ ତଥା ରାଜନେତା ଥିଲେ  । ୧୯୫୨ ମସିହାରୁ ୧୯୬୪ ପର୍ଯ୍ୟନ୍ତ ସେ ପଶ୍ଚିମବଙ୍ଗ ବିଧାନ ସଭାରେ ବିଧାୟକ ଭାବରେ କାର୍ଯ୍ୟ କରିଥିଲେ । ସେ ରାଜଲକ୍ଷ୍ମୀ ମୁଖାର୍ଜୀଙ୍କୁ ବିବାହ କରିଥିଲେ ଏବଂ ତାଙ୍କର ପୁଅ ପ୍ରଣବ ମୁଖାର୍ଜୀ ଭାରତର ରାଷ୍ଟ୍ରପତି ଥିଲେ ।
ବରଗଡ଼  (କ୍ରମିକ ସଂଖ୍ୟା: ୩) ବରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ୧୯୫୧ରୁ ୨୦୨୪ ମଧ୍ୟରେ ମୋଟ ୧୭ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବରଗଡ଼  (ପୌ), ବରଗଡ଼ ବ୍ଳକ, ବରପାଲୀ ବ୍ଳକ ଅନ୍ତର୍ଗତ କିଛି ଅଞ୍ଚଳ  । ଗତ ୨୦୨୪ ଓଡ଼ିଶା ବିଧାନସଭା ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଅଶ୍ଵିନୀ କୁମାର ଷଡ଼ଙ୍ଗୀ ବିଜୁ ଜନତା ଦଳ ପ୍ରାର୍ଥୀ ଦେବେଶ ଆଚାର୍ଯ୍ୟଙ୍କଠାରୁ ୪,୭୭୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବେଶ ଆଚାର୍ଯ୍ୟ ଭାରତୀୟ ଜାତୀୟ କଂଗ୍ରେସ ପାର୍ଥୀ ସାଧୁ ନେପାକଙ୍କଠାରୁ ୧୩,୨୦୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସାଧୁ ନେପାକ, ବିଜୁ ଜନତା ଦଳ ପ୍ରାର୍ଥୀ ଆନନ୍ଦ ଆଚାର୍ଯ୍ୟଙ୍କଠାରୁ ୧,୯୬୯ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।
ପ୍ରଶାସନ ଆଦେଶଦ୍ୱାରା ନିର୍ଦ୍ଦେଶିତ ସହର  (ସେଇରେଇ ଶିତେଇ ତୋଶୀ; ) ବା ନିର୍ଦ୍ଦେଶିତ ସହର  (ଶିତେଇ ତୋଶୀ; ) ବା ପ୍ରଶାସନିକ ଆଦେଶପ୍ରାପ୍ତ ସହର  (ସେଇରେଇ ତୋଶୀ; ), ହେଉଛି ଏକ ଜାପାନୀ ସହର ଯାହାର ଜନସଂଖ୍ୟା ୫,୦୦,୦୦୦ରୁ ଅଧିକ ଥିବ ଏବଂ ଯାହାକୁ ଜାପାନୀ କ୍ଯାବିନେଟ ନିର୍ଦ୍ଦେଶ ଦେଇଥିବ  । ଜାପାନୀ ସ୍ଥାନୀୟ ସ୍ୱୟଂଶାସନ ଅଧିନିୟମର ଧାରା ୨୫୨ ବିଭାଗ ୧୯ରେ ଏଥିପାଇଁ ନିୟମ ଉଲ୍ଲେଖ ଅଛି । ସମୀକ୍ଷା ନିର୍ଦ୍ଦେଶିତ ସହରଗୁଡ଼ିକୁ ଅନେକ ଉନ୍ନୟନମୂଳକ କାର୍ଯ୍ୟ ମିଳିଥାଏ ଯାହା ସାଧାରଣରେ ରାଜ୍ଯ ପ୍ରଶାସନକୁ ଦିଆଯାଇ ଥାଏ; ଯଥା - ଗଣଶିକ୍ଷା ଯୋଜନା, ସାମାଜିକ କଲ୍ୟାଣ, ପରିମଳ, ବ୍ଯବସାୟ ପଞ୍ଜୀକରଣ ତଥା ଶିଳ୍ପାଞ୍ଚଳର ବିକାଶ ଆଦି । ସାଧାରଣତଃ ସହରୀ ପ୍ରଶାସନ ଗୌଣ କାର୍ଯ୍ୟାଦି କରିଥାଏ, ଅପରପକ୍ଷେ ରାଜ୍ଯ ପ୍ରଶାସନ ପାଖରେ ଅଧିକାଂଶ ଶକ୍ତି ରହିଥାଏ । ଉଦାହରଣ ସ୍ବରୂପ - ଔଷଧିୟ ଦୋକାନ ତଥା କ୍ଷୁଦ୍ର ଚିକିତ୍ସାକେନ୍ଦ୍ର ଆଦି ସହରୀ ପ୍ରଶାସନଦ୍ୱାରା ପଞ୍ଜୀକରଣ କରାଯାଇ ପାରିବ କିନ୍ତୁ ବଡ଼ବଡ଼ ଔଷଧାଳୟ ଏବଂ ଚିକିତ୍ସାଳୟ ଆଦି କେବଳ ରାଜ୍ଯ ପ୍ରଶାସନଦ୍ୱାରା ହିଁ ପଞ୍ଜୀକରଣ କରାଯାଇ ପାରିବ । ନିର୍ଦ୍ଦେଶିତ ସହରଗୁଡ଼ିକ ସାହି ବା   -କୁରେ ବିଭକ୍ତ ହୋଇଥାନ୍ତି । ପ୍ରତ୍ଯେକ ସାହିରେ ଏକ  "ସାହି କାର୍ଯ୍ୟାଳୟ"  ରହିଥାଏ ଯାହା ସହରର ବିଭିନ୍ନ ପ୍ରଶାସନିକ କାର୍ଯ୍ୟାବଳୀରେ ସାହାଯ୍ୟ କରିଥାଏ; ଯେପରିକି - କୋସେକୀ ଓ ଜୁମିହ୍ନ୍ଯୋ ବାସିନ୍ଦା ପଞ୍ଜୀକରଣ ଏବଂ ଖଜଣା ଆଦାୟ । କେତେକ ସହରର ସାହି କାର୍ଯ୍ୟାଳୟଗୁଡ଼ିକ ବ୍ଯବସାୟ ଅନୁମତିକରଣ, ନିର୍ମାଣ ଅନୁମତି ପତ୍ର ପ୍ରଦାନ ତଥା ଅନ୍ଯାନ୍ଯ ପ୍ରଶାସନିକ ବିଷୟବସ୍ତୁ ଆଦିର ଦାୟିତ୍ୱ ବହନ କରିଥାନ୍ତି । ମୁନିସିପାଲୀୟ ଆଦେଶଦ୍ୱାରା ସାହିମାନଙ୍କର ଗଠନ ଓ ଅଧିକାରୀ ନିୟନ୍ତ୍ରଣ କରାଯାଏ । ଟୋକିଓର ୨୩ଟି ବିଶେଷ ସାହିଗୁଡ଼ିକ ଏହି ତନ୍ତ୍ରର ଅଧୀନ ନୁହଁନ୍ତି, ଯେହେତୁ ଟୋକିଓ ଏକ ରାଜ୍ଯ ଓ ଏହାର ସାହିଗୁଡ଼ିକ ବାସ୍ତବରେ ସହର ତୁଲ୍ଯ । ଟୋକିଓର ଦୁଇଟି ବଡ଼ବଡ଼ ସାହି, ସେତାଗାୟା-କୁ ଏବଂ ନେରିମା-କୁ, ଉଭୟ ସହର ପଦବାଚ୍ଯ ହେବାପାଇଁ ଆବଶ୍ୟକ ଜନସଂଖ୍ୟା ବିଶିଷ୍ଟ ଅଟନ୍ତି କିନ୍ତୁ ସେଗୁଡ଼ିକୁ ସ୍ଥାନୀୟ ସ୍ୱୟଂଶାସନ ଅଧିନିୟମ ଅନୁସାରେ ସହର କୁହାଯାଇପାରିବ ନାହିଁ । କୌଣସି ନିର୍ଦ୍ଦେଶ ପ୍ରାପ୍ତ ସହର ଏ ପର୍ଯ୍ୟନ୍ତ ନିଜର ଉକ୍ତ ସ୍ଥିତିକୁ ହରାଇ ନାହିଁ । ନିର୍ଦ୍ଦେଶିତ ସହରମାନଙ୍କର ସୂଚୀ ୧୯୫୬ ମସିହାରୁ ନିର୍ଦ୍ଦେଶିତ ସହରଗୁଡ଼ିକର ପ୍ରତିଷ୍ଠା କରାଯାଇଛି । ନିର୍ଦ୍ଦେଶିତ ସହର ହେବାପାଇଁ ଯୋଗ୍ୟତା ପ୍ରଶାସନିକ ନିର୍ଦ୍ଦେଶ ପ୍ରାପ୍ତ ସହର ହେବାପାଇଁ, ଏକ ସହରର ଜନସଂଖ୍ୟା ୫,୦୦,୦୦୦ରୁ ଅଧିକ ହେବା ଆବଶ୍ୟକ । ଉଭୟ ସହର ଓ ରାଜ୍ଯର ବିଧାୟକ ସଭାଦ୍ୱାରା ସ୍ୱିକୃତି ମିଳିଲା ପରେ ପ୍ରଶାସନିକ ନିର୍ଦ୍ଦେଶ ପାଇଁ ଦରଖାସ୍ତ ଦିଆଯାଏ । ନିମ୍ନଲିଖିତ ସହରମାନଙ୍କର ଜନସଂଖ୍ୟା ପାଞ୍ଚ ଲକ୍ଷରୁ ଅଧିକ କିନ୍ତୁ ଏ ପର୍ଯ୍ୟନ୍ତ ନିର୍ଦ୍ଦେଶିତ ସହର ପାଇଁ ନାମଙ୍କିତ ହୋଇନାହିଁ ।  ଯେଉଁ ସହରଗୁଡ଼ିକ କେନ୍ଦ୍ର ସହରର ପଦ ପାଇଁ ନିବେଦନ କରିଛନ୍ତି ସେଗୁଡ଼ିକ ଦର୍ଶାଯାଇ ନାହିଁ ।କେନ୍ଦ୍ର ସହର, ଜାପାନର କେନ୍ଦ୍ର ସହର ଯାହା ଭଙ୍ଗ ହେବାକୁ ଯାଇପାରେ  ଇତିହାସ ୧୮୭୮ରେ ସାହିର ପ୍ରତିଷ୍ଠା ସହ ନିର୍ଦ୍ଦେଶିତ ସହରର ସ୍ଥାପନ କରାଯାଇ ଥିଲା । ଏହି ତନ୍ତ୍ର ଅଧୀନରେ ପ୍ରତ୍ଯେକ ସହରରେ ସାହି ତିଆରି କରାଗଲା ।
ଶିବପ୍ରିୟା ଜେମା ବା ଶିବପ୍ରିୟା ଜେମାଦେଈ ଊନବିଂଶ ଶତାବ୍ଦୀର ଜଣେ ଓଡ଼ିଆ କବି ଥିଲେ ।  'ଜେମା'  ବୋଲାଯିବାରୁ ସେ କୌଣସି ରାଜବଂଶୀୟ ବୋଲି ଅନୁମିତ । ଶିବପ୍ରିୟା ଓଡ଼ିଆ ବିଭାଘରେ ବୋଲାଯାଉଥିବା କେତୋଟି ମଙ୍ଗଳଗୀତର ରଚୟିତା । ଚକ୍ରଧର ମହାପାତ୍ରଙ୍କଦ୍ୱାରା ସଂଗୃହୀତ  'ଉତ୍କଳ ଗାଉଁଲି ଗୀତ'  ପୁସ୍ତକରେ ଦିଆଯାଇଥିବା ମଙ୍ଗଳଗୀତ ଭିତରୁ  'ହଳଦୀକୁଟା ଅନୁକୂଳ ମଙ୍ଗଳ' ରେ ଶିବପ୍ରିୟା ନାମରେ ଭଣିତା ଦେଖିବାକୁ ମିଳେ ।
ଗ୍ରେଗୋରୀ ପାଞ୍ଜି ଅନୁସାରେ ୨୪ ମଇ ବର୍ଷର ୧୪୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୪୫ତମ  । ବର୍ଷ ଶେଷ ହେବା ପାଇଁ ଆଉ ୨୨୧ ଦିନ ବାକି ଅଛି ।
ଅଶ୍ୱିନୀ କୁମାର ଗୁରୁ  (ଜନ୍ମ: ୧ ଅପ୍ରେଲ ୧୯୫୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅଶ୍ୱିନୀ ୧୯୫୪ ମସିହାର ଅପ୍ରେଲ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁନାଥ ଗୁରୁ । ରାଜନୈତିକ ଜୀବନ ଅଶ୍ୱିନୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ବାତାଲା ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ଗୁର୍ଦସ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବାତାଲା ୩୧.୮୧୮୬ ଉତ୍ତର ଅକ୍ଷାଂଶ ଓ ୭୫.୨୦୨୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାତାଲା ସହରର ମୋଟ ଜନସଂଖ୍ୟା ୧୨୬୬୪୬ ଅଟେ । ସେଥି ମଧ୍ୟରୁ ୫୨.୯୨% ଜଣ ପରୁଷ ହୋଇଥିବା ବେଳେ ୪୭.୦୮% ଜଣ ନାରୀ ଅଟନ୍ତି । ବାତାଲାର ସାକ୍ଷରତା ହାର ୭୧.୮୦% ଅଟେ । ଏହା ଜାତୀୟ ହାରଠାରୁ -୬.୯୬% ପ୍ରତିଶତ କମ ଅଟେ । ସେଥିରୁ ୩୯.୪୮% ପ୍ରତିଶତ ପୁରୁଷ ଓ ୩୨.୩୩% ନାରୀ ଅଟନ୍ତି । ୧୧.୨୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ବାତାଲାର ସରକାରୀ ଭାଷା ଅଟେ ।
କେଶଟୋ ମୁଖାର୍ଜୀ   ଜଣେ ଭାରତୀୟ ସିନେମା କଳାକାର ଯିଏ ହାସ୍ୟରସାତ୍ମକ ଭୂମିକା ପାଇଁ 50 ଦଶକରୁ ୮୦ ଦଶକର ମଧ୍ୟ ଭାଗ ଯାଏ ଖୁବ ଜନପ୍ରିଯ ଥିଲେ । ସେ ମଦ୍ୟପ ଭୂମିକା ଏପରି ନିଖୁଣତାର ସହ ଅଭିନୟ କରୁଥିଲେ ଯେ ଦର୍ଶକମାନେ ହସି ହସି ବେଦମ ହେଇ ଯାଉଥିଲେ । କିନ୍ତୁ ପ୍ରକୃତ ଜୀବନରେ କେଶଟୋ ମୋଟେ ମଦ୍ୟପାନ କରୁ ନ ଥିଲେ । ବଙ୍ଗାଳୀ ସିନେମାରେ ତାଙ୍କର ଅଭିନୟ ଜୀବନ ଆରମ୍ଭ କରିଥିବା କେଶଟୋ ପରେ ମୁମ୍ବାଇ ଆସି ହିନ୍ଦୀ ସିନେମାରେ ଆଗଧାଡିର ହାସ୍ୟ କଳାକାର ହିସାବରେ ଆସ୍ଥାନ ଯମେଇଥିଲେ । ଅନ୍ତର୍ଜାତିକ ଖ୍ୟାତି ସମ୍ପନ୍ନ ନିର୍ଦ୍ଦେଶକ ଋତ୍ୱିକ ଘଟକଙ୍କ ସହ ତାଙ୍କର ଖୁବ ବନ୍ଧୁତା ଥିଲା ଓ ସେ ତାଙ୍କର ଅନେକ ଫିଲ୍ମରେ ଛୋଟ କିନ୍ତୁ ଅତ୍ୟନ୍ତ ଗୁରୁତ୍ୱପୂର୍ଣ ଭୂମିକାରେ ଅଭିନୟ କରିଥିଲେ । ତା ମଧ୍ୟରୁ ଅଯାନ୍ତ୍ରିକ, ବାରି ଠେକୋ ପାଳିୟେ, ନାଗରିକ ଆଦି ଅନ୍ତର୍ଭୁକ୍ତ ।
ବେରିଅମ ସଲଫେଟ ସସପେନସନ  (ଇଂରାଜୀ ଭାଷାରେ , ଅଳ୍ପରେ କୁହାଯାଏ ବେରିଅମ ) ଏକ କଣ୍ଟ୍ରାସ୍ଟ ଏଜେଣ୍ଟ/ ଯାହା ରଞ୍ଜନରଶ୍ମିରେ ବ୍ୟବ‌ହାର କରାଯାଏ  । ବିଶେଷତଃ ସାଧାରଣ ଏକ୍ସ-ରେ ବା କମ୍ପ୍ୟୁଟର ଟୋମୋଗ୍ରାଫିରେ   ପାକଅନ୍ତନଳୀ ପ୍ରଣାଳୀର   ଅବସ୍ଥା ଦେଖିବା ନିମନ୍ତେ ଏହା ବ୍ୟବ‌ହାର କରାଯାଏ । ଏହା ପାଟିରେ ବା ମଳଦ୍ୱାର ପଥରେ   ଦିଆଯାଏ । ବେରିଅମର ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ  , ତରଳ ଝାଡ଼ା ଓ ଆପେଣ୍ଡିସାଇଟିସ ହୋଇପାରେ ଓ ଆଘ୍ରାଣ କଲେ ନିମୋନିଆ ହୋଇପାରେ । କ୍ଷୁଦ୍ରାନ୍ତ୍ର ରନ୍ଧ୍ର   ବା ଖାଦ୍ୟନଳୀ ଅବରୋଧ   ଥିଲେ ଏହା ଦିଆଯାଏନାହିଁ । ଆଲର୍ଜି ପ୍ରତିକ୍ରିୟା କ୍ୱଚିତ ହୁଏ । ଗର୍ଭାବସ୍ଥାରେ ଏହା ଶିଶୁପ୍ରତି ନିରାପଦ ରହେ । ବେରିଅମ ସଲଫେଟ   ସ‌ହିତ ପାଣି ମିଶେଇ ଏହି ସସପେନସନ   ତିଆରି କରାଯାଏ । ଏହା ଏକ ଅଣଆୟୋଡିନ କଣ୍ଟ୍ରାସ୍ଟ ମିଡିଆ  । ମଧ୍ୟ ଯୁଗରୁ   ବେରିଅମ ସଲଫେଟ ବିଷୟ ମଣିଷ ଜାଣିଛି । ଯୁକ୍ତରାଷ୍ଟ୍ର ଆମେରିକାରେ ସନ ୧୯୧୦ରୁ ଏହା ବ୍ୟବ‌ହାର ହୋଇଆସୁଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହାର ହୋଲସେଲ ମୂଲ୍ୟ ୩୭.୮୦ରୁ ୭୯.୩୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷ ଦାମିକା ନୁହେଁ । କେତେକ କମ୍ପାନୀ ଏଥିରେ ଉତ୍ତମ ସ୍ୱାଦ ଭରି ଦେଇଛନ୍ତି ।
ଟୁଲାରେମିଆ  (ଇଂରାଜୀ ଭାଷାରେ , ଅନ୍ୟ ନାମ ରାବିଟ ଫିଭର) ଏକ ସଂକ୍ରାମକ ରୋଗ   ଯାହା ଫ୍ରାନ୍ସିସେଲା ଟୁଲାରେନସିସ   ନାମକ ଜୀବାଣୁଦ୍ୱାରା   ହୁଏ  । ଏହି ରୋଗରେ ଜ୍ୱର, ଚର୍ମ ଘାଆ  , ଲିମ୍ଫାଡେନୋପାଥି   ଇତ୍ୟାଦି ଲକ୍ଷଣମାନ ଦେଖାଯାଆନ୍ତି । କ୍ୱଚିତ ଏହାଦ୍ୱାରା ନିମୋନିଆ ବା ଗଳା ସଂକ୍ରମଣ ହୋଇପାରେ । ଏହି ରୋଗର ଜୀବାଣୁ ଟିକ   ବା ଡିଅର ଫ୍ଲାଇଦ୍ୱାରା   ବା ସଂକ୍ରମିତ ପଶୁଙ୍କ ସଂସ୍ପର୍ଶରେ ଆସିଲେ ବ୍ୟାପିଥାଏ । ପ୍ରଦୂଷିତ ଜଳ ବା ଧୂଳିଦ୍ୱାରା ମଧ୍ୟ ବ୍ୟାପିଥାଏ । ମଣିଷଠାରୁ ମଣିଷକୁ ବ୍ୟାପେନାହିଁ । ରକ୍ତ ପରୀକ୍ଷା, ଜୀବାଣୁ କଲଚର   କରି ରୋଗ ନିର୍ଣ୍ଣୟ କରାଯାଏ । କୀଟ ବିକର୍ଷକ   , ଲମ୍ବା ପ୍ୟାଣ୍ଟ ପରିଧାନ, ଦୃତ ଟିକ ଦୂରୀକରଣ ପଦ୍ଧତିରେ ଏହି ରୋଗ ପ୍ରତିଷେଧ କରିହୁଏ । ସ୍ଟ୍ରେପ୍ଟୋମାଇସିନ ଦେଇ ସାଧାରଣତଃ ଏହାର ଚିକିତ୍ସା କରାଯାଏ । ଏହା ବ୍ୟତୀତ ସ୍ଟ୍ରେପ୍ଟୋମାଇସିନ, ଜେଣ୍ଟାମାଇସିନ, ଡକ୍‌ସିସାଇକ୍ଲିନ, ସିପ୍ରୋଫ୍ଲୋକ୍‌ସାସିନ୍ ଓଷଧ ସାହାଯ୍ୟରେ ମଧ୍ୟ ଚିକିତ୍ସା କରାଯାଏ । ସନ ୧୯୭୦ରୁ ୨୦୧୫ ମଧ୍ୟରେ ଯୁକ୍ତରାଷ୍ଟ୍ର ଆମେରିକାରେ ୨୦୦ ରୋଗୀ ଚିହ୍ନଟ ହୋଇଥିଲେ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରମଣର ଶିକାର ହୋଇଥିଲେ । ଯୁବକ ଓ ମଧ୍ୟ ବୟସ୍କ ଲୋକଙ୍କୁ ଅଧିକ ରୋଗ ହେବା ଦେଖାଯାଏ । ଯୁକ୍ତରାଷ୍ଟ୍ର ଆମେରିକାରେ ଗ୍ରୀଷ୍ମ ଦିନେ ରୋଗ ଅଧିକ ହୁଏ । ଟୁଲାରେ କାଉଣ୍ଟି, କାଲିଫର୍ନିଆରେ ଏହି ରୋଗ ସନ ୧୯୧୧ରେ ଆବିଷ୍କୃତ ହୋଇଥିବାରୁ ଏହାର ନାମ ଟୁଲାରେମିଆ ରଖାଯାଇଛି । ଠେକୁଆ ଭଳି ଅନେକ ପଶୁମାନଙ୍କୁ ମଧ୍ୟ ଏ ରୋଗ ହୋଇପାରେ ।
ବଶିର ବଦ୍ର  ସୟଦ ମହମ୍ମଦ ବଶୀର   (ଜନ୍ମ: ୧୫ ଫେବୃଆରୀ ୧୯୩୫) ଜଣେ ଭାରତୀୟ କବି ଅଟନ୍ତି  । ସେ ଆଲିଗଡ ମୁସଲିମ ବିଶ୍ୱବିଦ୍ୟାଳୟରେ ଉର୍ଦ୍ଦୁ ଶିକ୍ଷା ଦେଉଥିଲେ । ସେ ମୁଖ୍ୟତଃ ଉର୍ଦ୍ଦୁ ଭାଷାରେ ଗଜଲ ଲେଖନ୍ତି । ସେ ୧୯୭୨ ମସିହାରେ, ଶିମଲା ଚୁକ୍ତି ସମୟରେ  "ଦୁଷ୍ମାନି ଜାମ କର କରୋ"    ନାମକ ଏକ ଶ୍ଳୋକ ଲେଖିଥିଲେ, ଯାହା ମୁଖ୍ୟତଃ ଭାରତର ବିଭାଜନକୁ ଘେରିଥିଲା । ୧୯୮୭ ମସିହା ମେରଟ ସାମ୍ପ୍ରଦାୟିକ ଦଙ୍ଗା ସମୟରେ ଅନିଶ୍ଚିତ କବିତା ସମେତ ବଦ୍ରଙ୍କ ଅଧିକାଂଶ ସାହିତ୍ୟିକ କାର୍ଯ୍ୟ ହଜି ଯାଇଥିଲା । ପରେ ସେ ଭୋପାଳ, ମଧ୍ୟପ୍ରଦେଶକୁ ଚାଲିଗଲେ । ପ୍ରାଥମିକ ଜୀବନ ଏବଂ ଶିକ୍ଷା ସେ ଉତ୍ତରପ୍ରଦେଶ ଭାରତରେ ୧୫ ଫେବୃଆରୀ ୧୯୩୫ ମସିହାରେ ଜନ୍ମଗ୍ରହଣ କରିଥିଲେ । ସେ ନିଜର ପ୍ରାଥମିକ ଶିକ୍ଷା ଶେଷ କରିବା ପରେ, ସେ ଆଲିଗଡ ମୁସଲିମ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ ଯେଉଁଠାରେ ସେ ସ୍ନାତକୋତ୍ତର କଳା, ମାଷ୍ଟର ଅଫ୍ ଆର୍ଟ ଏବଂ ପିଏଚଡି କରିଥିଲେ । ପରେ ସେ ସମାନ ବିଶ୍ୱବିଦ୍ୟାଳୟରେ ଅଧ୍ୟାପକ ଭାବରେ କାର୍ଯ୍ୟ କରିଥିଲେ । ସେ ମଧ୍ୟ ସତର ବର୍ଷରୁ ଅଧିକ ସମୟ ଧରି ମିରଟ କଲେଜରେ କାର୍ଯ୍ୟ କରିଥିଲେ । ୧୯୮୭ ମସିହାରେ ମିରଟ ହିଂସାରେ ତାଙ୍କ ସମ୍ପତ୍ତି ଏବଂ ଘର ନଷ୍ଟ ହେବା ପରେ ସେ ସବୁଦିନ ପାଇଁ ଭୋପାଳକୁ ଚାଲିଗଲେ । ସେ ବର୍ତ୍ତମାନ ଡିମେନ୍ସିଆରେ ପୀଡିତ ଅଛନ୍ତି । ବୃତ୍ତି ସେ ସାତ ବର୍ଷ ବୟସରେ କବିତା ଲେଖିବା ଆରମ୍ଭ କରିଥିଲେ । ସେ ଇକାଇ, କୁଲ୍ଲିୟାତେ ବଶୀର ବଦ୍ର, ଆମାଦ, ଇମେଜ, ଆହଟ ଭଳି କେତେକ ଗଜଲ ଏବଂ ଉଜଲେ ଆପନି ୟାଦୋ କେ ନାମକ ଦେବନାଗରୀ ସ୍କ୍ରିପ୍ଟ ସଂଗ୍ରହ କରିଥିଲେ । ସେ ବିହାର ଉର୍ଦ୍ଦୁ ଏକାଡେମୀରେ ଚେୟାରମ୍ୟାନ୍ ଭାବରେ ମଧ୍ୟ କାର୍ଯ୍ୟ କରିଛନ୍ତି । ରାଜନୀତିରେ ପ୍ରଭାବ ତାଙ୍କର ଏହି ଶ୍ଳୋକଗୁଡିକ ଭାରତୀୟ ରାଜନେତାଙ୍କ ଉପରେ ପ୍ରଭାବ ପକାଉଥିବା ପରି ମନେହୁଏ, ଏବଂ ବେଳେବେଳେ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏବଂ କଂଗ୍ରେସର ପ୍ରଧାନମନ୍ତ୍ରୀ ପ୍ରାର୍ଥୀ ରାହୁଲ ଗାନ୍ଧୀଙ୍କ ଭଳି ନେତାମାନେ ତାଙ୍କୁ ସାଂସଦରେ ଉଲ୍ଲେଖ କରିଛନ୍ତି । ୧୯୭୨ ମସିହାରେ, ତାଙ୍କର ଶ୍ଳୋକ ଜୁଲଫିକାର ଅଲି ଭୁଟ୍ଟୋଙ୍କଦ୍ୱାରା ଉଦ୍ଧୃତ ହୋଇଥିଲା । ପୁରସ୍କାର ସାହିତ୍ୟ ତଥା ସଂଗୀତ ନାଟକ ଏକାଡେମୀ ପ୍ରତି ଅବଦାନ ପାଇଁ ବଦ୍ର ୧୯୯୯ ମସିହାରେ ପଦ୍ମଶ୍ରୀ ପୁରସ୍କାର ଗ୍ରହଣ କରିଥିଲେ । ୧୯୯୯ ମସିହାରେ ତାଙ୍କର କବିତା  "ଆସ୍"  ପାଇଁ ସେ ଉର୍ଦ୍ଦୁରେ ସାହିତ୍ୟ ଏକାଡେମୀ ପୁରସ୍କାର ମଧ୍ୟ ପାଇଥିଲେ । ଉତ୍ତରାଧିକାରୀ  "ବିବିଧ ଭାରତୀ" ରେ ପ୍ରଶାରିତ ଏକ ଲୋକପ୍ରିୟ ରେଡିଓ ଶୋ  "ଉଜାଲେ ଅପ୍ନି ୟାଦୋ କେ"   ର ଶୀର୍ଷକ ବଦ୍ରଙ୍କ ଅନ୍ୟତମ ଲୋକପ୍ରିୟ ଶେରରୁ ମିଳିଛି । ୨୦୧୫ ମସିହାରେ ଚଳଚ୍ଚିତ୍ର ମସାନରେ ଅକବର ଇହ୍ଲାହାବାଦୀ, ବୃଜ ନାରାୟଣ ଚକବସ୍ତ, ମିର୍ଜା ଘଲିବ ଏବଂ ଦୁଶୟନ୍ତ କୁମାରଙ୍କ କାର୍ଯ୍ୟ, ଏବଂ ବଶୀର ବଦ୍ରଙ୍କ କବିତା ଏବଂ କବିତାର ବିଭିନ୍ନ ଉଦାହରଣ ରହିଛି ।
ବେନୋ ଜେଫିନ୍ ଏନ୍ ଏଲ୍  (ଜନ୍ମ ୧୭ ଅପ୍ରେଲ୍ ୧୯୯୦) ଜଣେ ଭାରତୀୟ କୂଟନୀତିଜ୍ଞ, ଯିଏ ପ୍ରଥମ ଶତ ପ୍ରତିଶତ ଅନ୍ଧ ଭାରତୀୟ ବୈଦେଶିକ ସେବା ଅଧିକାରୀ  । ଆଦ୍ୟ ଜୀବନ ଓ ପ୍ରଚ୍ଛଦପଟ୍ଟ ବେନୋ ୧୭ ଅପ୍ରେଲ୍ ୧୯୯୦ରେ ଚେନ୍ନାଇରେ, ଲ୍ୟୁକ୍ ଆନ୍ଥୋନୀ ଚାର୍ଲ୍ସ ଓ ମ୍ୟାରି ପଦ୍ମଜାଙ୍କଠାରୁ ଜନ୍ମ ହୋଇଥିଲେ । ଚେନ୍ନାଇରେ ଅନ୍ଧମାନଙ୍କ ପାଇଁ ଥିବା ଲିଟିଲ୍ ଫ୍ଲାୱାର୍ କନଭେଣ୍ଟ୍ ହାୟର୍ ସେକେଣ୍ଡାରୀରୁ ବିଦ୍ୟାଳୟ ଶିକ୍ଷା ଗ୍ରହଣ କରିନଥିଲେ । ଏହାପରେ ଷ୍ଟେଲା ମ୍ୟାରିସ୍ ମହାବିଦ୍ୟାଳୟ, ଚେନ୍ନାଇରୁ ସ୍ନାତ୍ତକ ଓ ଲୟଲା ମହାବିଦ୍ୟାଳୟରୁ ସ୍ନାତ୍ତକୋତ୍ତର ଗ୍ରହଣ କରିଥିଲେ । ବେନୋ ପ୍ରଥମ ଶତ ପ୍ରତିଶତ ଅନ୍ଧ ଭାରତୀୟ ବୈଦେଶିକ ସେବା ଅଧିକାରୀ ।
ଏହା ଭାରତୀୟ ଜାତୀୟ କ୍ରିକେଟ ଅଧିନାୟକମାନଙ୍କ ଏକ ତାଲିକା । ଏଥିରେ ଭାରତୀୟ ପୁରୁଷ , ମହିଳା ଓ ଯୁବ ଦଳର ଟେଷ୍ଟ । ଏକଦିବଶୀୟ ଅନ୍ତର୍ଜାତିକ , ଓ ଟି20 ଅନ୍ତର୍ଜାତିକ ଦଳର ଅଧିନାୟକ ମାନଙ୍କ ନାମ ରହିଛି ।  "ବ୍ରିଟିଶ ଭାରତ"  ରାଜକୀୟ କ୍ରିକେଟ କାଉନ୍ସିଲ  ( ଯାହା ବର୍ତ୍ତମାନ ଅନ୍ତର୍ଜାତିକ କ୍ରିକେଟ କାଉନସିଲ , ନାମରେ ପରିଚିତ )ର ପୂର୍ଣ ସଦସ୍ୟତା 1926 ମସିହା 31 , ମେରେ ହାସଲ କରିବା ପରେ 1932 ଜୁନ 25 ତାରିଖରେ ଷଷ୍ଠ ଟେଷ୍ଟ ମାନ୍ୟତା- ପ୍ରାପ୍ତ ଦେଶ ଭାବରେ ଇଂଲଣ୍ଡ , ଅଷ୍ଟ୍ରେଲିଆ , ୱେଷ୍ଟ ଇଣ୍ଡିଜ , ଦକ୍ଷିଣ ଆଫ୍ରିକା ଓ ନିଉଜିଲାଣ୍ଡ ସହ ସାମିଲ ହେଇଥିଲା  ।ଦ୍ୱିତୀୟ ବିଶ୍ୱ ଯୁଦ୍ଧର ଅବ୍ୟବହିତ ପୂର୍ବରୁ ଭାରତ ମାତ୍ର 7ଟି ଟେଷ୍ଟ ଖେଳିଥିଲା ଓ ସମସ୍ତ କେବଳ ଇଂଲଣ୍ଡ ବିପକ୍ଷରେ ଥିଲା । ଏହା ମଧ୍ୟରୁ ଭାରତ 5ଟି ରେ ପରାଜୟ ବରଣ କରିଥିବା ବେଳେ 2 ଟିକୁ ଅମୀମାଂଶିତ ରଖିବାରେ ସଫଳ ହେଇଥିଲା । ଅନ୍ୟ ଦେଶ ବିରୁଦ୍ଧରେ ଭାରତ ପ୍ରଥମେ ଡନ ବ୍ରାଡମେନଙ୍କ ତତ୍ପ କାଳୀନ ଅପରାଜେୟ କୁହାଯାଉଥିବା ଅଷ୍ଟ୍ରେଲିଆ ଦଳ ସହ ପ୍ରଥମ କରି 1947-48 ମସିହାରେ ଖେଳିଥିଲା । ପୁରୁଷ କ୍ରିକେଟ   ନୋଟ     ଚିହ୍ନ ଥିବା ଅଧିନାୟକ ଅସ୍ଥାୟୀ ଭାବରେ ନିଯୁକ୍ତ ବା ସିରିଜର ଏକ ଅଂଶ ପାଇଁ ଅଧିନାୟକତ୍ୱ କରିଥିବା ବ୍ୟକ୍ତି । ଟେଷ୍ଟ ମେଚ ଅଧିନାୟକ ସମୂହ ଅଦ୍ୟାବଧି 32 ଜଣ ଅଧିନାୟକ ଭାରତୀୟ ଜାତୀୟ ଦଳର ମଙ୍ଗ ଧରିଛନ୍ତି । ତାହା ମଧ୍ୟରୁ ମହେନ୍ଦ୍ର ସିଂହ ଧୋନୀ ସର୍ବାଧିକ 27ଟି ଟେଷ୍ଟରେ ଦଳକୁ ବିଜୟୀ କରେଇ ସଫଳତମ ଅଧିନାୟକ ହେଇଥିବା ବେଳେ ବିଦେଶ ମାଟିରେ ସଫଳତମ ଅଧିନାୟକ ଭାବରେ ସୌରଭ ଗାଙ୍ଗୁଲୀ 11ଟି ବିଜଯ ସହ ସର୍ବାଗ୍ରେ ରହିଛନ୍ତି । . ସାରଣୀରେ 20 ଡିସେମ୍ବର , 2016 ପର୍ଯ୍ୟନ୍ତ ଅଧିନାୟକ ମାନଙ୍କ ତାଲିକା ରହିଛି , ପୁରୁଷ ଏକଦିବସୀୟ ଅନ୍ତର୍ଜାତିକଅଧିନାୟକ ସମୂହ ପୁରୁଷ ଟି20 ଅନ୍ତର୍ଜାତିକ ଅଧିନାୟକ ସମୂହ ମହିଳା କ୍ରିକେଟ   ଚିହ୍ନ ଥିବା ଅଧିନାୟକ ଅସ୍ଥାୟୀ ଭାବରେ ନିଯୁକ୍ତ ବା ସିରିଜର ଏକ ଅଂଶ ପାଇଁ ଅଧିନାୟକତ୍ୱ କରିଥିବା ବ୍ୟକ୍ତି । ଟେଷ୍ଟ ମେଚ ଅଧିନାୟିକା ସମୂହ 11 ସେପ୍ଟେମ୍ବର 2014 ଯାଏ ସଂକଳିତ ମହିଳା ଏକଦିବଶୀୟ ଅନ୍ତର୍ଜାତିକ ଅଧିନାୟିକା ସମୂହ ଏକଦିବଶୀୟରେ ଭାରତୀୟ ମହିଳାମାନେ 2004/ 5 ମହିଳା ବିଶ୍ୱ କପ ଫାଇନାଲରେ ଅଷ୍ଟ୍ରେଲିଆ ସହ ଫାଇନାଲ ଖେଳିଥିବା ଭାରତ ମହିଳା କ୍ରିକେଟର ସର୍ବଶ୍ରେଷ୍ଠ ପ୍ରଦର୍ଶନ । ମହିଳା ଟି20 ଅନ୍ତର୍ଜାତିକ ଅଧିନାୟିକା ସମୂହ ଅନ୍ତତଃ ଗୋଟିଏ ମେଚରେ ଅଧିନାୟିକା ରହିଥିବା ମହିଳା କ୍ରିକେଟ ଖେଳାଳି . ଯୁବ କ୍ରିକେଟ ଯୁବ ଟେଷ୍ଟ ଅଧିନାୟକ ଅଗଷ୍ଟ , 2014 ଯାଇ ସଂକଳିତ * ମାର୍କ ଥିବା ଖେଳାଳି ପରେ ଭାରତୀୟ ମୁଖ୍ୟ ଦଳ ପାଇଁ ଖେଳି ପାରିଥିଲେ ।
ଉମିୟା ମାତା ମନ୍ଦିର କଦବା ପାଟିଦାର   ସମ୍ପ୍ରଦାୟର କୁଳଦେବୀଙ୍କର ମନ୍ଦିର । ଗୁଜରାଟର ମେହସାନା ଜିଲ୍ଲାରେ ଥିବା ଉଞ୍ଝାର କେନ୍ଦ୍ରରେ ଅବସ୍ଥିତ ଥିବା ଏହି ମନ୍ଦିରକୁ ଦୈନିକ ହଜାର ହଜାର ଭକ୍ତ ଦର୍ଶନ ପାଇଁ ଆସନ୍ତି । ଇତିହାସ ନଭେମ୍ବର ୨୦୦୯ ମସିହାରେ ଏହି ମନ୍ଦିରର ରୌପ୍ୟ ଜୟନ୍ତୀ ପାଳନ କରାଯାଇଥିଲା । ଧନୀ ଉଦ୍ୟୋଗପତି ଓ ଚାଷୀମାନଙ୍କ ଦାନ ସାହାଯ୍ୟରେ ଏହି ମନ୍ଦିରର ପୁନର୍ନିମାଣ କରାଯାଇଥିଲା । ବହୁ ସଂଖ୍ୟକ କଦବା ପାଟିଦାର ସେଠାକୁ ତୀର୍ଥ କରିବାକୁ ଆସିଥିଲେ ଓ ସାଥିରେ ତମ୍ବୁ ଆଣିଥିଲେ ତଥା ତାଙ୍କ ନିମନ୍ତେ ଗେଷ୍ଟ ହାଉସ ତିଆରି କରାଯାଇଥିଲା । ତଦାନନ୍ତିନ ଗୁରୁରାଟ ମୂଖ୍ୟମନ୍ତ୍ରୀ ନରେନ୍ଦ୍ର ମୋଦୀ ସେଠାରେ ଏକ ବକ୍ତୃତା ଦେଇ ତାଙ୍କର ନିଜ କୁଳଦେବୀଙ୍କର ନିରାମିଷ ବଳି ପ୍ରଥା ବିଷୟରେ କହିଥିଲେ । ରାଜନୀତି ଉପରେ ପ୍ରଭାବ ରାଜନୀତି କରୁଥିବା ବ୍ୟକ୍ତିମାନେ ଲୋକଙ୍କର ଭୋଟ ପାଇବାକୁ ଓ କଦବା ପାଟିଦାର ଗୋଷ୍ଠୀର ସମର୍ଥନ ପାଇବାକୁ ହେଲେ ଏହି ମନ୍ଦିର ଏକ ଉଲ୍ଲେଖନୀୟ ସ୍ଥାନ ବିବେଚିତ ହୁଏ । କଦବା ପାଟିଦାର ଭୋଟ ବ୍ୟାଙ୍କ ହାତେଇବା ପାଇଁ ୨୦୧୬ ମସିହାରେ ଭାରତୀୟ ଜାତୀୟ କଂଗ୍ରେସର ଉପସଭାପତି ରାହୁଲ ଗାନ୍ଧୀ ଏହି ସ୍ଥାନ ପରିଦର୍ଶନ ନିମନ୍ତେ ଯାଇଥିଲେ । ଅହମଦାବାଦର ଉମିୟା ଧାମ କଦବା ପାଟିଦାର ସମ୍ପ୍ରଦାୟ ଉମିୟା ଧାମ ତୋଳେଇ ଥିଲେ ଯାହାର ପରିସରରେ ଏକ ମନ୍ଦିର, ଏକ ଏନ.ଆର ଆଇ ଅତିଥି ଭବନ, ସମ୍ମିଳନୀ ହଲ, ପୁଅ ଝିଅଙ୍କର ହଷ୍ଟେଲ, ବରିଷ୍ଠ ନାଗରିକମାନଙ୍କ ନିମନ୍ତେ ଯତ୍ନ ସୁବିଧା, ଡାକ୍ତରୀ ସୁବିଧା, ଖେଳ, ମଉଜ କରିବା ସୁବିଧା, ପେଶା ଓ ବ୍ୟବସାୟ କରିବାର ସୁବିଧା ସେଠାରେ ମିଳେ । ୨୦୧୮ ମସିହାରେ ଭାରତର ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦୀ ସେଠାରେ ଏକ ଭିତ୍ତି ପ୍ରସ୍ତର ସ୍ଥାପନ କରିବାର ଥିଲା । ମୋଦୀଙ୍କର ଭାରତୀୟ ଜନତା ପାର୍ଟି ସହିତ କଦବା ପାଟିଦାର ସମ୍ପ୍ରଦାୟର ମନୋମାଳିନ୍ୟ ହୋଇଥିଲା । ଗୁଜରାଟର ରାଜନୀତି ନେତା ହାର୍ଦିକ ପଟେଲ ଓ ତାଙ୍କର ପଟିଦାର ଅଣମତ ଆନ୍ଦୋଳନ ସମିତି ଏକ ପଟିଦାର ସଂରକ୍ଷଣ ଆନ୍ଦୋଳନ କରିଥିଲେ । ଏହା ମାଧ୍ୟମରେ ମୋଦୀ କଦବା ପାଟିଦାର ଭୋଟ ସଂଗ୍ରହ କରିପାରିଥିଲେ । ଯୁକ୍ତରାଷ୍ଟରେ ଉମିୟା ମା ମନ୍ଦିର ୨୦୧୩ ମସିହାରେ କଦବା ପାଟିଦାର ସମ୍ପ୍ରଦାୟ ମାକନ, ଜର୍ଜିଆରେ ଏକ ଉମିୟା ମାତା ମନ୍ଦିର ତୋଳେଇଥିଲେ । ୨୦୧୪ ମସିହାରେ ନିଉ ଜର୍ସି ଓ ବୋଷ୍ଟୋନ, ମାଶାଚୁସେଟରେ ଆଉ ଦୁଇଟି ମନ୍ଦିର ତିଆରି ହୋଇଥିଲା । ଚିକାଗୋ ମିଡୱେଷ୍ଟ ସଂସ୍ଥା ଉମିୟା ମାତା ସଂସ୍ଥା ଜୋଲିଏଟରେ ହୋଲି ପର୍ବ ପାଳନ କରନ୍ତି । ପ୍ରତି ବର୍ଷ ୫୦୦ରୁ ଅଧିକ ଲୋକ ଏକତ୍ରିତ ହୋଇ ସେଠାରେ ହୋଲି ପାଳନ କରନ୍ତି । ଦୁଇ ପ୍ରକାର ହୋଲି ପାଳନ କରାଯାଏ: ହୋଲିକା ଦହନ ଓ ରଙ୍ଗ ହୋଲି । ହୋଲିକା ଦହନରେ ପାପ/ଅଧର୍ମ ଉପରେ ପୂଣ୍ୟ/ଧର୍ମର ବିଜୟର ପ୍ରତୀକ ସ୍ୱରୂପ କାଠ ଓ ଘଷି ଏକତ୍ରିତ କରି ପୋଡ଼ାଯାଏ । ତା  ପରଦିନ ଲୋକମାନେ ମନ୍ଦିର ପାଖର ଖୋଲା ଜାଗାରେ ଏକତ୍ରିତ ହୋଇ ପରସ୍ପର ଉପରେ ରଙ୍ଗ ପାଉଡ଼ର ଓ ରଙ୍ଗ ପାଣି ପକେଇ ଖେଳନ୍ତି । ଚିକାଗୋରେ ପିଲା ଓ ପରିବାରର ଲୋକମାନଙ୍କୁ ଜଳଖିଆ ଓ ରାତ୍ରି ଭୋଜନ ବିନା ମୂଲ୍ୟରେ ବଣ୍ଟାଯାଏ । ଏହା ବ୍ୟତୀତ ଭକ୍ତମାନେ ପ୍ରାର୍ଥନା, ନାଚ ଓ ଭକ୍ତି ସଙ୍ଗୀତ ଗାନ କରନ୍ତି ।
ଡ୍ରୋସ୍ପିରେନୋନ/ଏଷ୍ଟେଟ୍ରୋଲ,  (ଇଂରାଜୀ ଭାଷାରେ / ), ଅନ୍ୟମାନଙ୍କ ମଧ୍ୟରେ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ମିଶ୍ରଣ ଯାହା ଗର୍ଭଧାରଣକୁ ପ୍ରତିରୋଧ କରିବା ପାଇଁ ମହିଳାମାନେ ବ୍ୟବହାର କରନ୍ତି  । ୩୦ କିଲୋଗ୍ରାମ/ମି୨ ଅପେକ୍ଷା ଅଧିକ ବିଏମଅଇ   ଥିବା ଲୋକଙ୍କ ମଧ୍ୟରେ ଏହା କମ ଫଳପ୍ରଦ ହୁଏ । ଏହା ପାଟି ଦ୍ୱାରା ନିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ଯୋନୀ ରକ୍ତସ୍ରାବ, ମନୋବଳ ପରିବର୍ତ୍ତନ, ମୁଣ୍ଡବିନ୍ଧା, ସ୍ତନ ଯନ୍ତ୍ରଣା, ବ୍ରଣ, ଓଜନ ବୃଦ୍ଧି ଏବଂ ଯୌନ ଇଚ୍ଛା ହ୍ରାସ ହୁଏ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା, ଉଚ୍ଚ ପୋଟାସିୟମ୍ ଏବଂ ପିତ୍ତାଶୟ ରୋଗ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁକୁ କ୍ଷତି ପହଞ୍ଚାଏ ବୋଲି କୌଣସି ପ୍ରମାଣ ନାହିଁ, ଯଦିଓ ଗର୍ଭଧାରଣ ହେବା ପରେ ଏହାକୁ ବନ୍ଦ କରିବା ଉଚିତ୍ । ଏଥିରେ ଡ୍ରୋସ୍ପିରେନୋନ୍ ନାମକ ପ୍ରୋଜେଷ୍ଟିନ୍ ଏବଂ ଏଷ୍ଟେଟ୍ରୋଲ୍ ନାମକ ଏକ ଇଷ୍ଟ୍ରୋଜେନ୍ ଥାଏ । ୨୦୨୧ ମସିହାରେ କାନାଡା, ୟୁରୋପ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଏହି ଔଷଧ ପିଛା ମାସକୁ ପ୍ରାୟ ୨୦୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୯ ପାଉଣ୍ଡ ଅଟେ ।
ଏହା ପର୍ଯ୍ୟାୟ ସାରଣୀର ଏକ ବୃହତ ସଂସ୍କରଣ ଅଟେ । ଏଥିରେ ପ୍ରତ୍ୟେକ ମୌଳିକର ନାମ, ପ୍ରତୀକ, ପରମାଣୁ କ୍ରମାଙ୍କ, ଓ ପ୍ରକୃତିକ ଭାବେ ମିଳୁଥିବା ସମସ୍ଥାନିକମାନଙ୍କର ହାରାହାରି ପରମାଣବିକ ବସ୍ତୁତ୍ୱର ମୂଲ୍ୟ ରହିଛି । ପର୍ଯ୍ୟାୟ ସାରଣୀ ହେଉଛି, ରାସାୟନିକ ମୌଳିକ ଗୁଡ଼ିକୁ ଦର୍ଶାଇବା ପାଇଁ ଏକ ସାରଣୀବଦ୍ଧ ପଦ୍ଧତି । ଯଦିଓ ଏହି ତାଲିକାରେ କିଛି ମତଭେଦ ଅଛି, ସାଧାରଣତଃ ଏହି ଉଦ୍ଭାବନର ଶ୍ରେୟ ୧୮୬୯ରେ ରୁଷୀୟ ରସାୟନ ବିଜ୍ଞାନୀ ଡ଼ିମିତ୍ରି ମେଣ୍ଡେଲୀଭ  ଙ୍କୁ ଦିଆ ଯାଇଥିଲା । ସାରଣୀରେ ବାରମ୍ବାର  (ପର୍ଯ୍ୟାୟ କ୍ରମରେ) ଅବୃତ୍ତି ହେଉଥିବା ଧର୍ମ ଗୁଡ଼ିକ ଅନୁସାରେ ମୌଳିକ ଗୁଡ଼ିକୁ ସଜାଇରଖିବା, ମେଣ୍ଡେଲୀଭଙ୍କ ଉଦ୍ଧେଶ୍ୟ ଥିଲା  । ନୂଆ ନୂଆ ମୌଳିକ ଆବିଷ୍କାର ହେବା ସହ ଏହି ସାରଣୀର ରୂପରେଖକୁ ସମୟାନୁସାରେ ପରିମାର୍ଜିତ ଓ ପରିବର୍ଦ୍ଧିତ କରାଯାଉଥିଲା ଏବଂ ରାସାୟନିକ ବ୍ୟବହାରକୁ ବର୍ଣ୍ଣନା କରିବା ପାଇଁ ନୂଆ ତତ୍ତ୍ୱିକ ପ୍ରତିରୂପ ଗଢ଼ା ହେଲା । ଏହି ପର୍ଯ୍ୟାୟ ସାରଣୀ ବର୍ତ୍ତମାନ ବିଦ୍ୟାଳୟ ପାଠ୍ୟଖସଡାର ରସାୟନ ବିଜ୍ଞାନ ବିଭାଗରେ ବ୍ୟାପକ ବ୍ୟବହାର ହେଉଛି, ଏହା ରସାୟନର ବ୍ୟବହାରକୁ ବୁଝିବା, ବର୍ଗୀକୃତ, ବ୍ୟବସ୍ଥିତ କରିବା ଓ ତୁଳନାତ୍ମକ ଭାବେ ବୁଝିବା ପାଇଁ ଏକ ଅତ୍ୟନ୍ତ ଉପୋଯୋଗୀ ଛାଞ୍ଚ ପ୍ରଦାନ କରିଥାଏ । ଏହି ସାରଣୀ ପଦାର୍ଥ ବିଜ୍ଞାନ, ଜୀବ ବିଜ୍ଞାନ, ବୈଷୟିକ ବିଜ୍ଞାନ, ଏବଂ ଶିଳ୍ପକ୍ଷେତ୍ରରେ ବ୍ୟାପକ ଭାବେ ବ୍ୟବହୃତ ହେଉଛି । ବର୍ତ୍ତମାନର ମାନକ ସାରଣୀରେ ୧୧୮ଟି ନିର୍ଦ୍ଧିଷ୍ଟ ଭାବେ ସ୍ଥିରୀକୃତ ମୌଳିକ ଅଛନ୍ତି ସୁଦ୍ଧା 10 ମାର୍ଚ୍ଚ 2010 ।
କାଲକାନିଆଲ ଅସ୍ଥି ଭଗ୍ନ   ନାମ ଦିଆଯାଏ ଯେତେବେଳେ କାଲକାନିଅସ   ବା ଗୋଇଠି ଅସ୍ଥି ଭାଙ୍ଗିଯାଏ   । ଏହି ଭଙ୍ଗା ହେଲେ ଯନ୍ତ୍ରଣା, ବ୍ରୁଇସିଙ୍ଗ, ଚାଲିବାରେ ଅସୁବିଧା, କୁରୁପ ଗୋଇଠି   ଆଦି ଲକ୍ଷଣ ଦେଖାଯାଏ । ଏହା ଭଙ୍ଗା ସ‌ହିତ ହିପ ଅସ୍ଥି ଭାଙ୍ଗିବା   ବା ମେରୁ ଅସ୍ଥି ଭାଙ୍ଗିବା   ସମ୍ଭାବନା ମଧ୍ୟ ଥାଏ । ଆଘାତ ପ୍ରାପ୍ତ ଲୋକର ଉଚ୍ଚତାରୁ ପାଦ ଉପରେ ପତନ, ମୋଟୋର ଗାଡ଼ି ଧକ୍କା   ହୋଇଥିବା ଇତିହାସ ଥିଲେ ଏହି ଭଙ୍ଗା ସନ୍ଦେହ କରାଯାଏ । ରୋଗୀର ଲକ୍ଷଣ ଦେଖି ସନ୍ଦେହ କରାଯାଏ ଓ ଏକ୍ସ-ରେ  ବା ସିଟି ସ୍କାନ   କରି ନିଶ୍ଚିତ କରାଯାଏ । ଅସ୍ଥି ଆଲାଇନମେଣ୍ଟ ବା ସଠିକ ଲାଇନରେ ଥିଲେ ପ୍ଲାସ୍ଟର କାଷ୍ଟ   ଦିଆଯାଏ ଓ ସେହି ଗୋଡ଼ ଉପରେ ୮ ସପ୍ତାହ ପର୍ଯ୍ୟନ୍ତ ଚାଲିବାକୁ ବା ଓଜନ ରଖିବାକୁ ମନା କରାଯାଏ । ସଠିକ ଆଲାଇନମେଣ୍ଟ ନଥିଲେ ଅପରେଶନ କରିବା ଆବଶ୍ୟକ ହୁଏ । ଅସ୍ଥି ତା ପୂର୍ବାବସ୍ଥାକୁ ଫେରିଲେ ଫଳାଫଳ ଉତ୍ତମ ହୁଏ । ସେଠାର ଚର୍ମ ଅବସ୍ଥା ଠିକ ଥିଲେ ଅଳ୍ପ କିଛି ଦିନ ଡେରିରେ ଅପରେଶନ କରାଯାଇପାରେ । ଦେହର ସମୁଦାୟ ଅସ୍ଥି ଭଙ୍ଗାର ପ୍ରାୟ ୨% ଓ ଟାର୍ସାଲ ଅସ୍ଥି ଭଙ୍ଗାର   ପ୍ରାୟ ୬୦% କେବଳ ଏହି କାଲକାନିଆଲ ଭଙ୍ଗା ହୁଏ । ସ୍ଥାନ ଚ୍ୟୁତ ହୋଇନଥିଲେ ୩ ମାସ ମଧ୍ୟରେ ଏହା ଭଲ ହୋଇଯାଏ ଓ ସ୍ଥାନ ଚ୍ୟୁତ ହୋଇଥିଲେ ଭଲ ହେବାକୁ ପ୍ରାୟ ୨ ବର୍ଷ ଲାଗେ । ଆର୍ଥ୍ରାଇଟିସ, ଗୋଇଠିରେ ଚଳନ ସୀମା ହ୍ରାସ ମଧ୍ୟ ଚିକିତ୍ସା ପରେ ରହିପାରେ । ଆଧାର , .; ,  (2007).  (3 .). & . 0-7817-6135-2. { }:
ପେଟେଣ୍ଟ ଡକ୍ଟସ ଆର୍ଟେରିଓସସ   ଜନ୍ମ ପୂର୍ବର ଏକ ସଂଯୋଗକାରୀ ନଳୀର ନାମ ଯାହା ଆଓର୍ଟା ଓ ଫୁସଫୁସ ଧମନୀ ଦ୍ୱୟ ସ‌ହ ସଂଯୁକ୍ତ ହୋଇଥାଏ ଓ ଜନ୍ମ ପରେ ଏହି ନଳି ବନ୍ଦ ହୋଇଯିବା ପରିବର୍ତ୍ତେ ରହିଯାଏ । ପ୍ରାରମ୍ଭରେ ସାଧାରଣଃ କୌଣସି ଲକ୍ଷଣ ଦେଖାଯାଏ ନାହିଁ କିନ୍ତୁ ପରବର୍ତ୍ତୀ ସମୟରେ ଅଣନିଶ୍ୱାସ, ଓଜନ ବୃଦ୍ଧି ହୋଇପାରେନି, କିମ୍ବା ବ୍ୟାୟାମ କରିବାରେ ଅସୁବିଧା ହୋଇପାରେ  ରୋଗ ଜଟିଳ ହେଲେ ଅନ୍ତର୍ଭୁକ୍ତ କରିପାରେ ହୃଦ୍‌ପାତ, ପଲମୋନାରି ହାଇପରଟେନସନ, ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ, ବୃକ୍‌କ ବିଫଳତା, ଏବଂ ନିଳୟ ଭିତରେ ରକ୍ତସ୍ରାବ । ଏହାର କାରଣ ଅଦ୍ୟାବଧି ଜଣା ପଡିନାହିଁ  ଅକାଳ ଜନ୍ମ, ମାତୃ ମଧୁମେହ, କୋକେନ, କ୍ୟାଲସିଅମ ଚ୍ୟାନେଲ ବ୍ଲକର ଏବଂ ଅତ୍ୟଧିକ ଉଚ୍ଚ ସ୍ଥାନରେ ଜନ୍ମ ହେଲେ ଏହି ବିପଦ ସଙ୍କଟ ରହିପାରେ  ଏହା ଅନେକ ଗୁଡ଼ିଏ ଜେନେଟିକ ସିଣ୍ଡ୍ରୋମ ସ‌ହିତ ଜଡ଼ିତ ଥାଏ ଯେପରିକି ଟ୍ରାଇସୋମି ୧୩, ଡାଉନ ସିଣ୍ଡ୍ରୋମ ଏବଂ ଡାଇଜର୍ଜ ସିଣ୍ଡ୍ରୋମ  ଡକ୍ଟସ ଆର୍ଟେରିଓସ ହେଉଛି ଏକ ଭ୍ରୁଣ ରକ୍ତବାହୀ ନଳୀ ଯାହା ସାଧାରଣତଃ ଜନ୍ମ ହେବାର ୨୪ରୁ ୪୮ ଘଣ୍ଟା ମଧ୍ୟରେ ବନ୍ଦ ହୋଇଯାଏ  ନିରନ୍ତର ହୃତ୍‌ପିଣ୍ଡ ମରମର ଶବ୍ଦ ଶୁଣାଯାଉଥିଲେ ଏହି ରୋଗ ନିର୍ଣ୍ଣୟ କରାଯାଇପାରେ  'ଅଲଟ୍ରାସାଉଣ୍ଡ' ଦ୍ୱାରା ନିଶ୍ଚିତ କରାଯାଇଥାଏ  ଲକ୍ଷଣ‌ଯୁକ୍ତ ଲୋକଙ୍କର ଚିକିତ୍ସା ନିମନ୍ତେ ସୁପାରିଶ କରାଯାଇପାରେ  ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ ଯେପରିକି ଆଇବୁପ୍ରୋଫେନ୍ ଦିଆଯାଇପାରେ କିମ୍ବା ଅସ୍ତ୍ରୋପଚାର କରାଯାଇପାରେ  ଯଦି ଏହା ୮ ସପ୍ତାହରେ ସ୍ୱତଃ ବନ୍ଦ ନହୁଏ, ତେବେ ଚିକିତ୍ସା ପାଇଁ ପରାମର୍ଶ ଦିଆଯାଏ  ଫଳାଫଳ ସାଧାରଣତ ଭଲ ଅଟେ  ଏହା ସାମଗ୍ରିକ ଭାବରେ ଏକ ସାଧାରଣ ରୋଗ କିନ୍ତୁ ସମ୍ପୂର୍ଣ୍ଣ ସୁସ୍ଥ ଶିଶୁ ଅବସ୍ଥାରେ ବିରଳ  ଜନ୍ମ ସମୟରେ ୧ କିଲୋଗ୍ରାମରୁ କମ୍ ଓଜନ ଥିବା ଶିଶୁମାନଙ୍କ ମଧ୍ୟରୁ ୭ ଦିନରେ ୭୦% ପ୍ରଭାବିତ ହୁଅନ୍ତି  ଅନ୍ୟାନ୍ୟ ଜନ୍ମଗତ ହୃଦ୍‌ରୋଗ ମଧ୍ୟରୁ ୧୦% ଲୋକଙ୍କଠାରେ ମଧ୍ୟ ଏହି ରୋଗ ଥାଏ  ପ୍ରଥମେଦ୍ୱାରା ୧୦୦ ଶତାବ୍ଦୀରେ ଗ୍ୟାଲେନ ବର୍ଣ୍ଣନା କରିଥିଲେ । ଅପରେଶନ ଚିକିତ୍ସା ପ୍ରଥମେ ୧୯୩୮ରେ ଆରମ୍ଭ ହୋଇଥିଲା ।
ହଳଧର ନାଗ ଜଣେ ଭାରତୀୟ କୋଶଳୀ-ସମ୍ବଲପୁରୀ-ଭାଷୀ ଲୋକକବି, ଲେଖକ ଓ ରାମକଥା ଗାୟକ । ଜଣେ ଲୋକ କବି ଭାବରେ ସେ ପ୍ରାରମ୍ଭିକ ଜୀବନରେ ଭଜନ, ରସରକେଲି, ଡାଲଖାଇ, ସଜନୀ ଆଦି ପାରମ୍ପରିକ ସମ୍ବଲପୁରୀ ଗୀତ ରଚନା କରିଥିଲେ ଓ ସେସବୁ ସ୍ଥାନୀୟ ଦଣ୍ଡ ନାଟରେ ପରିବେଷଣ କରାଯାଉଥିଲା । ମହାସତୀ ଉର୍ମିଳା, ଆଛିଆ, ତାରା ମନ୍ଦୋଦରୀ, ବଛର, ସିରି ସମଲାଇ, ବୀର ସୁରେନ୍ଦ୍ର ସାଏ, କରମସାଣୀ, ରସିଆ କବି, ପ୍ରେମ ପ୍ରଧାନ ଆଦି ତାଙ୍କର ଉଲ୍ଲେଖନୀୟ ରଚନା । ତାଙ୍କର ସାହିତ୍ୟ ରଚନା ନିମନ୍ତେ ସେ ୨୦୧୪ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ୨୦୧୭ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ ପାଇଥିଲେ । ୨୦୧୬ ମସିହାରେ ଭାରତ ସରକାର ତାଙ୍କୁ ପଦ୍ମଶ୍ରୀ ସମ୍ମାନ ପ୍ରଦାନ କରିଥିଲେ ଓ ୨୦୨୦ ମସିହାରେ ତାଙ୍କ ନାମରେ ପଦ୍ମଶ୍ରୀ ହଳଧର ନାଗ ସାଧନା କୁଟୀର ଓ ସଂଗ୍ରହାଳୟ ଉଦ୍‌ଘାଟନ କରିଥିଲେ । ତାଙ୍କୁ ସମ୍ବଲପୁର ବିଶ୍ୱବିଦ୍ୟାଳୟ ଡକ୍ଟରେଟ ସମ୍ମାନ ପ୍ରଦାନ କରାଥିଲେ । ତାଙ୍କ ରଚନାବଳୀ ଓଡ଼ିଆ, ହିନ୍ଦୀ ଓ ଇଂରାଜୀରେ ଅନୂଦିତ ହୋଇଛି । ତାଙ୍କ ନାମରେ ଜନ୍ମଭୂମି ବରଗଡ଼ ଜିଲ୍ଲାର ଘେଁସଠାରେ ଏକ କୋଶଳୀ ଭାଷା ଓ ସାହିତ୍ୟ ଗବେଷଣା ପ୍ରତିଷ୍ଠାନ ସ୍ଥାପିତ ହୋଇଥିଲା । ବାଲ୍ୟଜୀବନ ହଳଧର ନାଗ ବରଗଡ଼ ଜିଲ୍ଲାର ଘେଁସଠାରେ ୧୯୫୦ ମସିହା ମାର୍ଚ ୩୧ ତାରିଖ ଦିନ ଜନ୍ମଗ୍ରହଣ କରିଥିଲେ । ମାତା ଗୁରୁବାରୀ ଓ ପିତା ଭଜ ନାଗଙ୍କ ୫ପୁଅ ଓ ୧ଝିଅଙ୍କ ମଧ୍ୟରୁ ସେ ସର୍ବ କନିଷ୍ଠ । ତାଙ୍କ ପିଲାଦିନର ନାମ  "କାଲିଆ"  । ତାଙ୍କ ଭଜ ବୃତ୍ତିରେ ଦିନମଜୁରିଆ ଥିଲେ । ଆର୍ଥିକ ଅସ୍ୱଚ୍ଛଳତା ହେତୁ ସେ ତୃତୀୟ ଶ୍ରେଣୀ ଯାଏଁ ପାଠ ପଢ଼ିଥିଲେ । ହଳଧର ପିଲାବେଳେ ଘେଁସର ପ୍ରାଥମିକ ବିଦ୍ୟାଳୟରେ ଜଣେ ପାଣି ଭାରୁଆ ଭାବେ କାମ କରୁଥିଲେ । ମାତ୍ର ୧୦ବର୍ଷ ବୟସରୁ ସେ ନିଜ ପିତାମାତାଙ୍କୁ ହରାଇ ଗୁଜୁରାଣ ମେଣ୍ଟାଇବା ପାଇଁ ବିଦ୍ୟାଳୟ ହତାରେ ଏକ ତେଜରାତି ଦୋକାନ ଖୋଲିଥିଲେ । ଶିକ୍ଷକମାନେ ପିଲାମାନଙ୍କୁ ପଢାଇବା ସମୟରେ ତାକୁ ଶୁଣି ଓ ମନେରଖି ସେ ନିଜେ ନିଜେ ଅଭ୍ୟାସ କରୁଥିଲେ । ସାହିତ୍ୟ ରଚନା ସେ ନିଜ ମାତୃଭାଷା ସମ୍ବଲପୁରୀରେ ଲୋକ କାହାଣୀ ଲେଖୁଥିଲେ ଓ ପରେ ୧୯୯୦ ମସିହାରେ ସେ ତାଙ୍କର ପ୍ରଥମ କବିତା ଧୋଡ଼ୋ ବରଗଛ୍ ଲେଖିଥିଲେ । ପ୍ରାରମ୍ଭିକ ଜୀବନରେ ସେ ଭଜନ, ରସରକେଲି, ଡାଲଖାଇ, ସଜନୀ ଆଦି ପାରମ୍ପରିକ ସମ୍ବଲପୁରୀ ଗୀତ ରଚନା କରିଥିଲେ । ତାଙ୍କ ରଚିତ ଗୀତ ସ୍ଥାନୀୟ ୧୩ଟି ଗାଁରେ ଦଣ୍ଡ ନାଟରେ ପରିବେଷଣ କରାଯାଉଥିଲା । ନିଜ ଅନୁଭୂତି ଆଧାରରେ ସେ ମହାସତୀ ଉର୍ମିଳା, ରାତି, ଚଏତ୍ର ସକାଲ୍ ଆଏଲା, ଶବରୀ ଆଦି ଲୋକକାବ୍ୟ ରଚନା କରିଛନ୍ତି ଏବଂ ସେସବୁ ହଳଧର ଗ୍ରନ୍ଥାବଳୀ ପ୍ରଥମ ଓ ଦ୍ୱିତୀୟ ଭାଗ ଭାବେ ପ୍ରକାଶିତ ହୋଇଛି । ହଳଧର ଗ୍ରନ୍ଥାବଳୀ ଦ୍ୱିତୀୟ ଭାଗ ସମ୍ବଲପୁର ବିଶ୍ୱବିଦ୍ୟାଳୟଦ୍ୱାରା ପ୍ରକାଶିତ ହୋଇ ପାଠ୍ୟକ୍ରମରେ ଅନ୍ତର୍ଭୁକ୍ତ କରାଯାଇଥିଲା । ତାଙ୍କର କେତେକ କାବ୍ୟ କିମ୍ବଦନ୍ତୀମୂଳକ । ତାଙ୍କ ନାମରେ ଲୋକ କବି ରତ୍ନ ହଳଧର ସଂସ୍କୃତି ପରିଷଦ, ହଳଧର ସାହିତ୍ୟ ସଂସଦ, ହଳଧର କ୍ଲବ ଓ ଲୋକକବି ହଳଧର ବନବିଦ୍ୟାଳୟ ଆଦି ଅନୁଷ୍ଠାନ ଗଢ଼ି ଉଠିଛି । ୨୦୨୦ ମସିହାରେ ତାଙ୍କ ନାମରେ ଭାରତ ସରକାର ପଦ୍ମଶ୍ରୀ ହଳଧର ନାଗ ସାଧନା କୁଟୀର ଓ ସଂଗ୍ରହାଳୟ ଉଦ୍‌ଘାଟନ କରିଥିଲେ । ରଚନାବଳୀ ଲୋକକାବ୍ୟ ରାତି ଚଏତ୍ର ସକାଲ୍ ଆଏଲା ଶବରୀ ମାଁ ଅଛିଆ ବଛର୍ ମହାସତୀ ଉର୍ମିଳା ରସିଆ କବି ସତିଆ ବିହା ଗୁଆଲ ତୀର୍ଥ ତପଚାରୀ ବାବା ହଲଧର ଧାମ ତାରା ମନ୍ଦୋଦରୀ ଶିରୀ ସମଲାଇ ଲକ୍ଷ୍ମୀପୁରାଣ ପ୍ରେମ୍ ପଏଚନ ବୀର୍ ସୁରେନ୍ଦ୍ର ସାଇ ସନ୍ଥ କବି ଭୀମଭୋଇ ଋଷି କବି ଗଙ୍ଗାଧର ଭାବ୍ ସୁରୁତ୍ ଭାବ ସୁରୁତ୍ ହଳଧର ଗ୍ରନ୍ଥାବଳୀ  (୧ୟ ଭାଗ) ହଳଧର ଗ୍ରନ୍ଥାବଳୀ  (୨ୟ ଭାଗ) ସମ୍ମାନ ଓ ପୁରସ୍କାର ତାଙ୍କ ସାହିତ୍ୟ ରଚନା ନିମନ୍ତେ ସେ ପ୍ରାୟ ୩୩୦ରୁ ଉର୍ଦ୍ଧ୍ୱ ଅନୁଷ୍ଠାନଦ୍ୱାରା ପୁରସ୍କୃତ ହୋଇଛନ୍ତି  । ୨୦୧୬ ମସିହାରେ ଭାରତ ସରକାର ତାଙ୍କୁ ପଦ୍ମଶ୍ରୀ ସମ୍ମାନ ପ୍ରଦାନ କରିଥିଲେ । ଏହା ଛଡ଼ା ସେ ୨୦୧୭ ମସିହାରେ ପ୍ରଫୁଲ୍ଲ ତ୍ରିପାଠୀଙ୍କ ସହ ମିଳିତ ଭାବରେ କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ - ପାଇଥିଲେ । ସେ ସମ୍ବଲପୁର ବିଶ୍ୱବିଦ୍ୟାଳୟଦ୍ୱାରା ପ୍ରଦତ୍ତ ବ୍ରହ୍ମପୁତ୍ର ସମ୍ମାନ ଓ ୨୦୧୪ର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଆଦି ମଧ୍ୟ ପାଇଛନ୍ତି । ସେ  "ଲୋକ କବିରତ୍ନ" ,  "କୋଶଳ କୁଇଲି" ,  "ଯାଦବ କୁଳ ଗୌରବ" ,  "କୋଶଳ ରତ୍ନ"  ଓ  "ଯାଦବ ରତ୍ନ"  ଆଦି ଉପାଧିରେ ଭୂଷିତ ।
କବିତା ଦ୍ୱିବେଦୀ, ଜଣେ ଓଡ଼ିଶୀ ନୃତ୍ୟଶିଳ୍ପୀ । ସେ ଓଡ଼ିଶୀ ନୃତ୍ୟ ଗୁରୁ ହରେକୃଷ୍ଣ ବେହେରାଙ୍କର ଝିଅ । କବିତା ଛୋଟବେଳୁ ବିଭିନ୍ନ ସ୍ଥାନରେ ଓଡ଼ିଶୀ ନୃତ୍ୟ କରିବା ଆରମ୍ଭ କରିଥିଲେ ଏବଂ ଭାରତ ସରକାରଙ୍କର ସଂସ୍କୃତି ବିଭାଗଦ୍ୱାରା ଜାତୀୟ ବୃତ୍ତି ମଧ୍ୟ ପାଉଥିଲେ ।
ଗହିର ଲଞ୍ଜା ବା ଲାଞ୍ଜି ଗେଣ୍ଡି ବା ସରୁ ଲାଞ୍ଜିଆ  ଜୀବବିଜ୍ଞାନ ନାମ: , ଇଂରାଜୀ: /ନର୍ଦର୍ଣ୍ଣ ପିନ‌ଟେଲ  ଏକ ବତକ ଜାତୀୟ ଜୀବ । ଏହା ୟୁରୋପ, ଏସିଆ, ଉତ୍ତର ଆମେରିକା ଆଦି ଦେଶମାନଙ୍କର ଉତ୍ତର ଦିଗ ଭଳି ବିସ୍ତୀର୍ଣ୍ଣ ଭୌଗଳିକ ସ୍ଥାନରେ ପ୍ରଜନନ କରୁଥିବା ଦେଖାଯାଏ । ଏହା ଏକ ଯାଯାବର ପକ୍ଷୀ ଓ ଶୀତ କାଳରେ ନିଜ ପ୍ରଜନନ ସ୍ଥାନରୁ ଦକ୍ଷିଣକୁ ବିଷୁବ ରେଖା ପର୍ଯ୍ୟନ୍ତ ବିଚରଣ କରେ । ଏହି ପକ୍ଷୀର କୌଣସି ଉପ-ପ୍ରଜାତି ଦେଖିବାକୁ ମିଳେନାହିଁ । ଏହା ଏକ ବଡ଼ ଆକାରର ବତକ ଓ ଏହାର ଲମ୍ବା କେନ୍ଦ୍ରୀୟ ଲାଞ୍ଜ ଏବଂ ପର ଅନୁସାରେ ଏହି ପ୍ରଜାତିର ଇଂରାଜୀ ଓ ବୈଜ୍ଞାନିକ ନାମକରଣ କରାଯାଇଛି । ଉଭୟ ମାଈ ଓ ଅଣ୍ଡିରା ବତକର ଥଣ୍ଟ ନୀଳ-ପାଉଁଶିଆ ହୋଇଥାଏ ଓ ଗୋଡ଼ ତ‌ଥା ପାଦ ପାଉଁସିଆ ହୋଇଥାଏ । ଅଣ୍ଡିରା ବତକ ଅଧିକ ଆକର୍ଷଣୀୟ ଦେଖାଯାଏ, ତାହାର ମୁଣ୍ଡର ଚକୋଲେଟ ରଙ୍ଗର ମୁଣ୍ଡରୁ ପିଠି ଉପର ଦେଇ ପତଳା ଧଳା ରଙ୍ଗ ଧଳା ରଙ୍ଗର ତଳ ଭାଗକୁ ବ୍ୟାପିଥାଏ । ଅଣ୍ଡିରା ବତକର ପିଠିରେ ଓ ପାର୍ଶ୍ୱ ଭାଗରେ ଆକର୍ଷଣୀୟ ପାଉଁସିଆ, ବାଦାମି ଓ କଳା ରଙ୍ଗର ସାଜସଜ୍ଜା ହୋଇଥାଏ । ମାଈ ବତକର ପକ୍ଷ ଅଧିକ ସୂକ୍ଷ୍ମ ଓ ତମ୍ବା ରଙ୍ଗ ବୋଳାହେବା ଭଳି ଦେଖାଯାଏ । ଅଣ୍ଡିରା ବତକ ସ୍ୱର ବଂଶୀ ସ୍ୱନ ଭଳି ଓ ମାଈର ସ୍ୱରରୁ ମୋଟା କ୍ୱାକ୍ କ୍ୱାକ୍ ଶବ୍ଦ ବାହାରେ । ନର୍ଦର୍ଣ୍ଣ ପିନଟେଲ ଜଳାଶୟଠାରୁ ଦୂରରେ ଆର୍ଦ୍ର ଭୂମିରେ ରହେ ଓ ଭୂମି ଉପରେ ଅଣ୍ଡା ଦିଏ । ଅଣ୍ଡା ଦେବା ସମୟରେ ଛୋଟ ଗଛ ଓ ଅମେରୁଦଣ୍ଡୀଛୋଟ ପ୍ରାଣୀଙ୍କୁ ଖାଏ । ଅଣ୍ଡା ଦେବା ଋତୁ ବ୍ୟତୀତ ଅନ୍ୟ ସମୟରେ ଦଳବଦ୍ଧ ହୋଇ ଅନ୍ୟ ବତକମାନଙ୍କ ସ‌ହିତ ରହେ । ଏମାନଙ୍କ ସଂଖ୍ୟା ଶିକାରୀ, ପରଜୀବୀ ଓ ରୋଗ ଯୋଗୁ କମିଯାଉଛି । ମାନବର କୃଷି, ଶିକାର ଓ ମାଛଧରା ଯୋଗୁ ସଂଖ୍ୟା ଉପରେ ପ୍ରଭାବ ପଡ଼ିଲେ ମଧ୍ୟ ସେମାନଙ୍କର ଅସୀମିତ ସଂଖ୍ୟା ଯୋଗୁ କିଛି ପ୍ରଭାବ ପଡ଼େନି ଓ ଫରକ ଆସେନି । କାର୍ଲ ଲିନେଅସ ପ୍ରଥମେ ତାଙ୍କର ସିସ୍ଟେମା ନାଚୁରି ପ୍ରବନ୍ଧରେ ଏହାର ବର୍ଣ୍ଣନା କରି ଆନାସ ଆକୁଟା ନାମକରଣ କରିଥିଲେ । ଲାଟିନ ଭାଷାରେ ଆନାସ ଅର୍ଥ ବତକ ଓ ଆକୁଟା ଅର୍ଥ ମୁନିଆ; ତେଣୁ ଅଣ୍ଡିରା ବତକର ନାମରେ ପିନଟେଲ ସଂଯୋଗ କରାଯାଇଛି । ବିରାଟ ଜେନସ ଡାବଲିଙ୍ଗ ବତକ ଦଳରେ ନର୍ଦର୍ଣ୍ଣ ପିନଟେଲର ନିକଟ ସମ୍ପର୍କୀୟ ଅନ୍ୟାନ୍ୟ ପିନଟେଲମାନଙ୍କ ନାମ ଯଥାକ୍ରମେ ହଳଦିଆ ଥଣ୍ଟ ପିନଟେଲ  ‌ : -   .   ଓ ଇଟନ ପିନଟେଲ    '   .   ନାମ ନିଆଯାଇ ପାରେ । ଇଟନ ପିନଟେଲର ଦୁଇଟି ପ୍ରଜାତି ଅଛି ଯଥା:- କେର୍ଗୁଏଲେନ ଦ୍ୱୀପର   କେର୍ଗୁଏଲେନ ପିନଟେଲ ଓ କ୍ରୋଜେଟ ଦ୍ୱୀପର   କ୍ରୋଜେଟ ପିନଟେଲ ଯାହାକୁ ପୂର୍ବରୁ ନର୍ଦର୍ଣ୍ଣ ପିନଟେଲ ସ‌ହିତ ସମତୁଲ ମନେକରାଯାଉଥିଲା । ଦକ୍ଷିଣ ପିନ‌ଟେଲରେ ଯୌନ ଦ୍ୱିଭିଦତା ଅଳ୍ପ ଦେଖାଯାଏ, ଅଣ୍ଡିର ଓ ମାଈର ଆକୃତି ପ୍ରାୟ ସମାନ ଥାଏ । ଇଟନ ପିନଟେଲକୁ ଅକ ଅଲଗା ପ୍ରଜାତି ମନେକଲେ ଏଡ଼େ ବିରାଟ ସଂଖ୍ୟକ ପ୍ରାଣୀ ହୋଇ ମଧ୍ୟ ତାଙ୍କର କୌଣସି ଭୌଗଳିକ ଉପ‌ପ୍ରଜାତି ନରହିବା ବିସ୍ମୟକର ।
ପ୍ରୋଜେରିଆ ହେଉଛି ଏକ ଅନୁବଂଶିକ ରୋଗ ଯେଉଁଥିରେ ବାଲ୍ୟକାଳରେ ବୃଦ୍ଧାବସ୍ଥା ଲକ୍ଷଣମାନ ଦେଖାଯାଏ  ସାଧାରଣତଃ ୯ରୁ ୨୪ ମାସ ବୟସ ମଧ୍ୟରେ ଲକ୍ଷଣଗୁଡ଼ିକ ସ୍ପଷ୍ଟ ହୋଇଯାଏ ଯେତେବେଳେ ସ୍ୱଳ୍ପ ଅଭିବୃଦ୍ଧି, ଛୋଟ ମୁଖମଣ୍ଡଳ ଏବଂ କେଶହାନୀ ହେବା ଦେଖାଯାଏ  ପ୍ରଭାବିତ ରୋଗୀମାନେ ସାଧାରଣତଃ ୮ରୁ ୨୧ ବର୍ଷ ମଧ୍ୟରେ ହୃଦରକ୍ତନାଳୀ ରୋଗ ଯୋଗୁ ମୃତ୍ୟୁ ବରଣ କରନ୍ତି। ଲାମିନ ଏ ପୁଷ୍ଟିସାର ପ୍ରସ୍ତୁତ କରୁଥିବା ଜିନର ଏକ ନୂତନ ମ୍ୟୁଟେସନ ଯୋଗୁ ଏହି ରୋଗ ହୁଏ  ଗୋଟିଏ ପ୍ରଭାବିତ ସନ୍ତାନ ପାଇବା ପରେ, ପରବର୍ତ୍ତୀ ଶିଶୁ ପ୍ରଭାବିତ ହେବାର ସମ୍ଭାବନା ୩% ପର୍ଯ୍ୟନ୍ତ ହୋଇପାରେ  ଏହା ଏକ ପ୍ରକାର ପ୍ରୋଜେରଏଡ ସିଣ୍ଡ୍ରୋମ  ଲକ୍ଷଣ ଉପରେ ଆଧାରିତ କରି ରୋଗ ନିର୍ଣ୍ଣୟ କରାଯାଏ ଏବଂ ଜେନେଟକ ପରୀକ୍ଷାନ କରି ସୁନିଶ୍ଚିତ କରାଯାଏ । ଚିକିତ୍ସା ପ୍ରାୟତଃ ଲକ୍ଷଣ ଅନୁଯାୟୀ କରାଯାଏ ।  ଖ୍ରୀଷ୍ଟାବ୍ଦ ୨୦୨୦ରେ ପ୍ରୋଜେରିଆର ଚିକିତ୍ସା ପାଇଁ ଲୋନାଫାର୍ନିବ ଔଷଧ ଅନୁମୋଦନ କରାଯାଇଥିଲା । ଜନ୍ମ ହୋଇଥିବା ପ୍ରାୟ ୬ ନିୟୁତ ଲୋକଙ୍କ ମଧ୍ୟରୁ ଜଣେ ଏହି ରୋଗଦ୍ୱାରା ପ୍ରଭାବିତ ହୋଇଥିଲେ। ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି  ପ୍ରୋଜେରିଆ ପ୍ରଥମେ ୧୮୮୬ ମସିହାରେ ଜୋନାଥନ ହଚିନସନ ଓ ୧୮୯୭ ମସିହାରେ ହାସ୍ଟିଙ୍ଗସ୍ ଗିଲଫୋର୍ଡଙ୍କଦ୍ୱାରା ବର୍ଣ୍ଣନା କରାଯାଇଥିଲା
ମହାରାଣୀ ତରାବାଇ ଭୋସଲେ  ଉଚ୍ଚାରଣ:   ; ମୋହିତେ  ୧୭୦୦ ମସିହାରୁ ୧୭୦୮ ମସିହା ପର୍ଯ୍ୟନ୍ତ ଭାରତର ମରାଠା ସାମ୍ରାଜ୍ୟର ଜଣେ ଶାସକ ଥିଲେ । ସେ ରାଜାରାମ ଭୋସଲେଙ୍କ ମହାରାଣୀ ତଥା ସାମ୍ରାଜ୍ୟର ପ୍ରତିଷ୍ଠାତା ଛତ୍ରପତି ଶିବାଜୀ ମହାରାଜଙ୍କ ବୋହୂ ଥିଲେ । ସ୍ୱାମୀଙ୍କ ମୃତ୍ୟୁ ପରେ ମରାଠା ଅଞ୍ଚଳର ମୋଗଲ ଦଖଲ ବିରୁଦ୍ଧରେ ଥିବା ପ୍ରତିରୋଧକୁ ବଞ୍ଚାଇ ରଖିବାରେ ଏବଂ ତାଙ୍କ ସଂଖ୍ୟାଲଘୁ ସମୟରେ ତାଙ୍କ ପୁଅ ଶିବାଜୀ ଦ୍ୱିତୀୟଙ୍କ ପ୍ରତି ସମ୍ମାନ ପ୍ରଦର୍ଶନ କରିଥିବାରୁ ତାଙ୍କୁ ପ୍ରଶଂସା କରାଯାଇଥିଲା । ପ୍ରାରମ୍ଭିକ ଜୀବନ ତାରବାଇ ମୋହିତେ ବଂଶରୁ ଆସିଥିଲେ । ସେ ମରାଠା ସାମ୍ରାଜ୍ୟର ପ୍ରତିଷ୍ଠାତା ଶିବାଜୀ ମହାରାଜଙ୍କ ସେନାପତି ହାମ୍ବିରରାଓ ମୋହିତେଙ୍କ ଝିଅ ଥିଲେ । ହାମ୍ବିରରାଓଙ୍କ ଭଉଣୀ ସୋୟାରାବାଇ ଶିବାଜୀ ମହାରାଜଙ୍କ ସାନପୁଅ ରାଜାରାମ ପ୍ରଥମଙ୍କ ମାତା ଥିଲେ । ତାରାବାଇ ୧୬୮୨ ମସିହାରେ ରାଜାରାମ ମହାରାଜଙ୍କୁ ମାତ୍ର ୮ ବର୍ଷ ବୟସରେ ବିବାହ କରି ତାଙ୍କର ଦ୍ୱିତୀୟ ପତ୍ନୀ ହୋଇଥିଲେ । ତାଙ୍କ ସାବତ ଭାଇ ତଥା ପୂର୍ବ ସମ୍ଭାଜି ମହାରାଜଙ୍କ ମୃତ୍ୟୁ ପରେ ରାଜାରାମ ୧୬୮୯ରୁ ୧୭୦୦ ମସିହା ପର୍ଯ୍ୟନ୍ତ ମରାଠା ସାମ୍ରାଜ୍ୟର ଶାସନ କରିଥିଲେ । ମାର୍ଚ୍ଚ ୧୭୦୦ ମସିହାରେ ରାଜାରାମଙ୍କ ଦେହାନ୍ତ ପରେ ତାରାବାଇ ତାଙ୍କ ଶିଶୁପୁତ୍ର ଶିବାଜୀ ଦ୍ୱିତୀୟଙ୍କୁ ରାଜାରାମଙ୍କ ଉତ୍ତରାଧିକାରୀ ଏବଂ ନିଜକୁ ରାଜପ୍ରତିନିଧି ଭାବରେ ଘୋଷଣା କରିଥିଲେ । ତାରାବାଇଙ୍କ ସମାଦେଶ ରାଜପ୍ରତିନିଧି ଭାବରେ ତାରାବାଇ ମୋଗଲ ସମ୍ରାଟ ଔରଙ୍ଗଜେବଙ୍କ ସୈନ୍ୟ ବିରୁଦ୍ଧରେ ଯୁଦ୍ଧର ଦାୟିତ୍ୱ ଗ୍ରହଣ କରିଥିଲେ । ତାରାବାଇ ଅଶ୍ୱାରୋହୀ ଆନ୍ଦୋଳନରେ ପାରଙ୍ଗମ ଥିଲେ । ସେ ବ୍ୟକ୍ତିଗତ ଭାବରେ ଯୁଦ୍ଧର ନେତୃତ୍ୱ ନେଇଥିଲେ ଏବଂ ମୋଗଲମାନଙ୍କ ବିରୁଦ୍ଧରେ ସଂଗ୍ରାମ ଜାରି ରଖିଥିଲେ । ଲୋକପ୍ରିୟ ସଂସ୍କୃତିରେ ୧୯୨୭ ମସିହାରେ ଔନ୍ଧ ରାଜ୍ୟର ରାଜା ଭବନରାଓ ପାଣ୍ଟ ପ୍ରତିନିଧି, ତାଙ୍କର ସୈନ୍ୟବାହିନୀର ନେତୃତ୍ୱ ନେଉଥିବା ତାରାବାଇଙ୍କ ଚିତ୍ର ଆଙ୍କିବା ପାଇଁ ବିଶିଷ୍ଟ ମରାଠୀ କଳାକାର ଏମ.ଭି ଧୁରନ୍ଦରଙ୍କୁ ନିର୍ଦ୍ଦେଶ ଦେଇଥିଲେ । ୧୯୯୩ ମସିହାରେ ଦିନକର ଡି ପାଟିଲଙ୍କ ନିର୍ଦ୍ଦେଶିତ ଐତିହାସିକ ଡ୍ରାମା ଚଳଚ୍ଚିତ୍ର ଶିବରାୟଚି ସୁନ ତାରାରାଣୀରେ ନିଶିଗନ୍ଧା ବାଡ ତାରାବାଇଙ୍କ ଭୂମିକାରେ ଅଭିନୟ କରିଥିଲେ । ୨୦୧୭ ମସିହାର ଟିଭି ଧାରାବାହିକ ପେଶବା ବାଜିରାଓରେ ପଲ୍ଲବୀ ଯୋଶୀ ତାରାବାଇଙ୍କ ଭୂମିକାରେ ଅଭିନୟ କରିଛନ୍ତି । ୨୦୧୯ ମସିହାରେ ଟିଭି ଧାରାବାହିକ ସ୍ୱାମିନୀରେ ନୀନା କୁଲକର୍ଣ୍ଣି ତାରାରାଣୀଙ୍କ ଭୂମିକାରେ ଅଭିନୟ କରିଥିଲେ ।
ଜନ୍ମଭୂମି ଏକ୍ସପ୍ରେସ  (12805 / 12806) ଭାରତୀୟ ରେଳବାଇର ଏକ ଇଣ୍ଟରସିଟି ଏକ୍ସପ୍ରେସ ସେବା । ଏହା ଦୈନିକ ସିକନ୍ଦରାବାଦରୁ ବିଶାଖାପାଟଣା ଯାତାୟତ କରିଥାଏ । ପ୍ରଥମେ ବିଜଯୱାଡା ଓ ବିଶାଖାପାଟଣା ମଧ୍ୟରେ ପ୍ରଚଳିତ ଏହି ଟ୍ରେନ ସେବା ପରେ ସିକନ୍ଦରାବାଦ ଯାଏ ପରିବର୍ଧିତ ହେଇଥିଲା । ଏହା ଏକ ସୁପରଫାଷ୍ଟ ଶ୍ରେଣୀର ଟ୍ରେନ । ଏଥିରେ ୧୦ଟି ଅଣ ସଂରକ୍ଷିତ ବଗି ସହ ୨୪ଟି ବଗି ଲାଗିଥାଏ । ଏଥିସହ ଏକ ପାନ୍ତରି କାର ରହେ ନାହି । ଏହାର ଶ୍ରେଣୀର ବଗି ସବୁ ଚେୟାର କାର । ଯାତ୍ରାପଥ ଅନ୍ୟ ଇଣ୍ଟରସିଟିମାନଙ୍କ ପରି ଏହା ମଧ୍ୟ ଦିନ ବେଳ ଯାତାୟତ କରେ ।ଏହା ନାଳଗୋଣ୍ଡା, ମିରିୟାଲଗୁଡା , ଗୁନ୍ତୁର , ତେନଳୀ , ବିଜାତବାଡା ତୁନି , ଆଦି ଷ୍ଟେସନରେ ରହଣି କରି ଯାଇଥାଏ । ଏହା ସିକନ୍ଦରାବାଦରୁ ସକାଳ ୭.୧୦ରୁ ବାହାରି ବିଶାଖାପାତାନାରେ ସନ୍ଧ୍ୟା ୭.୪୦ରେ ପହଞ୍ଚେ । ତେନଳୀ ଷ୍ଟେସନରେ ଟ୍ରେନକୁ ଦିଗ ପରିବର୍ତ୍ତନ କରିବାକୁ ହୁଏ ।
ଅଟୋଲଟିଭିମାବ/ମାଫ୍ଟିଭିମାବ/ଓଡେସିଭିମାବ, ବେପାର ନାମ ଇନମାଜେବ, ଏକ ଔଷଧ ମିଶ୍ରଣ ଯାହା ଜାୟେର ଇବୋଲା ଭୂତାଣୁଦ୍ୱାରା ହେଉଥିବା ଇବୋଲା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟ ଇବୋଲା ଜୀବାଣୁ ଏବଂ ମାରବର୍ଗ ପାଇଁ ଫଳପ୍ରଦତା ଅସ୍ପଷ୍ଟ ଅଟେ। ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ଦ୍ରୁତ ହୃଦସ୍ପନ୍ଦନ, ଦ୍ରୁତ ଶ୍ୱାସକ୍ରିୟା ଏବଂ ବାନ୍ତି ଅନ୍ତର୍ଭୁକ୍ତ; ଅବଶ୍ୟ ଏଗୁଡ଼ିକ ମଧ୍ୟ ଇବୋଲା ଜୀବାଣୁ ସଂକ୍ରମଣର ସାଧାରଣ ଲକ୍ଷଣ । ଏହା ଅଟୋଲଟିଭିମାବ, ମାଫ୍ଟିଭିମାବ ଓ ଓଡେସିଭିମାବ ନାମକ ତିନୋଟି ମୋନୋକ୍ଲୋନାଲ ଆଣ୍ଟିବଡିଦ୍ୱାରା ଗଠିତ ଯାହା ଜାୟେର ଇବୋଲାଭାଇରସରେ ଏକ ଗ୍ଲାଇକୋପ୍ରୋଟନ୍ ସହିତ ବନ୍ଧନ‌ଯୁକ୍ତ ହୋଇଥାଏ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା। ୨୦୨୨ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଉପଲବ୍ଧ ନୁହେଁ। ୨୦୨୦ ମସିହାରେ ଆମେରିକା ସରକାର ଏହାର ବିସ୍ତାର ସମ୍ଭାବନା ପ୍ରସ୍ତୁତି ପାଇଁ ଡୋଜ କିଣିଥିଲେ।
ଲେଭାମିସୋଲ  (ଇଂରାଜୀ ଭାଷାରେ , ବିକ୍ରୟ ନାମ ଏର୍ଗାମିସୋଲ/ ) ଏକ ଔଷଧ ଯାହା ପରଜୀବୀ ସଂକ୍ରମଣରେ ଦିଆଯାଏ  । ଏହା ବିଶେଷତଃ ଗୋଲ କୃମି ଓ ଅଙ୍କୁଶକୃମି ସଂକ୍ରମଣରେ ଦିଆଯାଏ । ଏହା ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ବାନ୍ତି, ମୁଣ୍ଡବଥା ଓ ମୁଣ୍ଡବୁଲା ଇତ୍ୟାଦି ଲକ୍ଷଣ ଦେଖାଯାଏ । ଏହା ସ୍ତନ୍ୟପାନ   ସମୟରେ ଓ ଗର୍ଭାବସ୍ଥାର ତୃତୀୟ ଟ୍ରାଇମେସ୍ଟରରେ   ଦିଆଯାଏନାହିଁ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଅଧିକ ସଂକ୍ରମଣ ଆଶଙ୍କା ରହେ । ଏହା ଆଣ୍ଟିହେଲମିଣ୍ଟିକ   ଶ୍ରେଣୀର ଏକ ଔଷଧ । ସନ ୧୯୬୬ରେ ଲେଭାମିସୋଲ ଆବିଷ୍କାର କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହାର ଏକ କୋର୍ଷ ଚିକିତ୍ସା ଖର୍ଚ୍ଚ ପ୍ରାୟ ୦.୧୮ରୁ ୦.୩୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ସୂତ୍ରରେ ମିଳେନାହିଁ । ପଶୁମାନଙ୍କ ଡିୱର୍ମର   ଭାବରେ ଏହା ବ୍ୟବ‌ହାର କରାଯାଏ ।
ଫରିଦା ଅଖତାର  ଜନ୍ମ:  (1953-07-30)ଜୁଲାଇ ୩୦, ୧୯୫୩ ଜନ୍ମସ୍ଥାନ ଜେସର୍, ଖୁଲ୍‌ନା, ବଙ୍ଗଳାଦେଶ  ଜଣେ ବଙ୍ଗଳାଦେଶୀ ଅଭିନେତ୍ରୀ, ଯିଏକି ବଙ୍ଗଳାଦେଶ କଥାଚିତ୍ର ଜଗତରେ ବବିତା ନାମରେ ଜଣା । ସେ ୧୯୬୮ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୧୯୭୨ ମସିହାରେ ସେ ସତ୍ୟଜିତ ରାୟଙ୍କ କଥାଚିତ୍ର ଦିସ୍ଟାଣ୍ଟ ଥଣ୍ଡରରେ ସେ ଲୋକପ୍ରିୟତା ପାଇଥିଲେ, ଯାହାକି ୧୯୪୩ ମସିହାର ଏକ ଉପନ୍ୟାସ ଉପରେ ଆଧାରିତ ଥିଲା । ଏହି କଥାଚିତ୍ର ପାଇଁ ତାଙ୍କୁ ୧୯୭୩ ମସିହାରେ ୨୩ତମ ବର୍ଲିନ୍ ଇଣ୍ଟରନେସ୍‌ନାଲ୍ ଫିଲ୍ମ ଫେଷ୍ଟିଭାଲରେ ଗୋଲ୍ଡେନ୍ ବିଅର୍ ପୁରସ୍କାର ମିଳିଥିଲା । ସେ ୧୯୭୦ ଦଶକରୁ ୧୯୯୦ ଦଶକଯାଏଁ ବଙ୍ଗଳାଦେଶୀ କଥାଚିତ୍ର ଜଗତରେ ସକ୍ରିୟ ଅଭିନେତ୍ରୀ ଥିଲେ । ପ୍ରାରମ୍ଭିକ ଜୀବନ ବବିତା ୩୦ ଜୁଲାଇ ୧୯୫୩ରେ ବଙ୍ଗଳାଦେଶର ଜେସର୍, ଖୁଲ୍‌ନାଠାରେ ଜନ୍ମଗ୍ରହଣ କରିଥିଲେ । ଜନ୍ମବେଳେ ତାଙ୍କ ନାମ ଥିଲା ଫରିଦା ଅଖତାର ଏବଂ ଡାକନାମ ଥିଲା ପପି ଏବଂ ଅଭିନୟ ଜଗତରେ କାମ କରିବାପରେ ସେ ବବିତା ନାମରେ ପରିଚିତ ହୋଇଥିଲେ । ୨୦୦୪ରେ ବବିତା ଇନ୍‌ଡିପେଣ୍ଡେଣ୍ଟ ଖବରକାଗଜକୁ ଏକ ସାକ୍ଷାତକାର ଦେଇଥିଲେ, ଯେଉଁଥିରେ ସେ ତାଙ୍କର ଏହି ନାମ ପରିବର୍ତ୍ତନ ବିଷୟରେ ଦର୍ଶାଇଥିଲେ । ଅଫଜଲ ଚୌଧୁରୀଙ୍କ ଉପଦେଶ ଅନୁସାରେ ସେ ଅଭିନୟ ଜଗତରେ ତାଙ୍କର ନାମ ବବିତାକୁ ପରିବର୍ତ୍ତନ କରିଥିଲେ । ତାଙ୍କ ନାମ ପରିବର୍ତ୍ତନ ପଛରେ ଅନ୍ୟ ଏକ କଥା ଅଛି କି, ସେ ଏଥେସାମଙ୍କ ଚଳଚ୍ଚିତ୍ର ପିଚ୍ ଧଳା ପାଥ୍‌‌ରେ ଅଭିନୟ କରିବାପରେ ତାଙ୍କ ନାମ ବଦଳାଇଥିଲେ । ଅଭିନୟ ଜୀବନ ବବିତାଙ୍କର ଭିଣେଇ ଜାହିର ରାଇହାନ ତାଙ୍କୁ ଜଲ୍‌ତେ ସୁରଜ କା ନିଚେ ପାଇଁ ବାଛିଥିଲେ, ମାତ୍ର ଏହି କଥାଚିତ୍ରଟି ସମ୍ପୂର୍ଣ୍ଣ ହୋଇପାରିନଥିଲା ଏବଂ ମୁକ୍ତିଲାଭ କରିଥିବା ତାଙ୍କ ପ୍ରଥମ କଥାଚିତ୍ର ଥିଲା ଶେଷ ପର୍ଯ୍ୟନ୍ତ । ୨୦୦୫ରେ ଡେଲି ଷ୍ଟାର ସ‌ହ ଅନ୍ୟ ଏକ ସାକ୍ଷାତକାରରେ ସେ କ‌ହିଥିଲେ କି ଜାହିର ରାଇହାନ ତାଙ୍କୁ ପ୍ରକୃତରେ ସଂଘର୍ଷ କଥାଚିତ୍ର ପାଇଁ ବାଛିଥିଲେ । ବବିତା ସୁଖେ ଖାକୋ, ଟାକା ଅନା ପାଇ, ଶରୋଲିପି, ମନୁଷେର ମନ୍, ପିଚ୍ ଧଳା ପାଥ୍, ନୟନ ମଣି, ଜନ୍ମ ଥେକେ ଜଳୁଚି ଏବଂ ଅନାରକଲି ଆଦି ପ୍ରସିଦ୍ଧ କଥାଚିତ୍ରରେ ଅଭିନୟ କରିଥିଲେ । ତାଙ୍କ ଅଭିନୟ ଦେଖି ଭାରତୀୟ ଚଳଚ୍ଚିତ୍ର ନିର୍ମାତା ସତ୍ୟଜିତ ରାୟ ତାଙ୍କୁ ୧୯୭୩ ମସିହାରେ ତାଙ୍କ କଥାଚିତ୍ର ଅଶାନି ସଙ୍କେତରେ  (ଦିସ୍ଟାଣ୍ଟ ଥଣ୍ଡର) ନାୟିକା ଭାବରେ ନେଇଥିଲେ, ଯାହାକି ୧୯୪୩ର ଏକ ଉପନ୍ୟାସ ଉପରେ ପର୍ଯ୍ୟବସିତ ଥିଲା  । ଏହି କଥାଚିତ୍ରଟିରେ ବବିତା ଜଣେ ଗାଁ ଡାକ୍ତରଙ୍କର ପତ୍ନୀ ଭୂମିକାରେ ସୌମିତ୍ର ଚାଟାର୍ଜୀଙ୍କ ସ‌ହ ଅଭିନୟ କରିଥିଲେ । ବବିତା ଅନେକ ଯୁକ୍ତ ଚଳଚ୍ଚିତ୍ର ଜଗତରେ ଅଭିନୟ କରିଥିଲେ । ସେ ୧୯୮୩ରେ ହିନ୍ଦୀ ଏବଂ ବଙ୍ଗଳାଦେଶ କଥାଚିତ୍ର ଜଗତର ମିଶ୍ରିତ କଥାଚିତ୍ର ଦୂର୍ ଦେଶରେ ଅଭିନୟ କରିଥିଲେ । ଏହି କଥାଚିତ୍ରଟିରେ ନଦୀମ୍ ବେଗ୍ ଅଭିନୟ କରିଥିଲେ । ଏହପରେ ୧୯୮୫ରେ ସେ ମିସ୍ ଲଙ୍କା ନାମକ ଏକ କଥାଚିତ୍ରରେ ଅଭିନୟ କରିଥିଲେ, ଯାହାକି ପାକିସ୍ତାନ କଥାଚିତ୍ର ଜଗତ ସ‌ହ ମିଶି କରାଯାଇଥିଲା । ବବିତା କିଛି କଥାଚିତ୍ରର ପ୍ରଯୋଜନା କରିଥିଲେ । ୨୦୦୨ ମସିହାରେ ବବିତାଙ୍କୁ ହାସନ ରାଜା ନାମକ ଚଳଚ୍ଚିତ୍ର ପାଇଁ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ସ‌ହ-ଅଭିନେତ୍ରୀ ପୁରସ୍କାର ମିଳିଥିଲା । ବ୍ୟକ୍ତିଗତ ଜୀବନ ବବିତା ଇଫ୍‌ତେଖାର୍‌ଙ୍କୁ ବିବାହ କରିଥିଲେ । ବବିତାଙ୍କର ପୁଅ ତିନିବର୍ଷର ହୋଇଥିବାବେଳେ ତାଙ୍କ ପତିଙ୍କର ମୃତ୍ୟ ହୋଇଥିଲା । ତାଙ୍କ ଭଉଣୀ ସୁଚନ୍ଦା ଏବଂ ଚମ୍ପା ମଧ୍ୟ ଅଭିନେତ୍ରୀ ।
ଶ୍ରୀ ରାଧା ଦାମୋଦର ମନ୍ଦିର ଏକ ହିନ୍ଦୁ ମନ୍ଦିର ଯାହା ଭାରତର ଗୁଜରାଟ ପ୍ରଦେଶରେ ଥିବା ଜୁନାଗଡ଼ରେ ଅବସ୍ଥିତ । ଏହି ମନ୍ଦିର କୃଷ୍ଣଙ୍କର ଦାମୋଦର ହରି ନାମରେ ସମର୍ପିତ ହୋଇଛି । ମନ୍ଦିରର କେନ୍ଦ୍ର ସ୍ଥାନରେ  ଦାମୋଦର ଜି  ବା ବିଷ୍ଣୁ 'ଙ୍କର ଚତୁର୍ଦ୍ଧା ବାହୁ ଥିବା ବିଗ୍ରହ ଓ ପାଖରେ ଦେବୀ ରାଧା ବସିଥିବା ବିଗ୍ରହକୁ ପୂଜା କରାଯାଏ । ମନ୍ଦିର ପରିସରରେ ଦାମୋଦର କୁଣ୍ଡ ଓ ରେବତୀ କୁଣ୍ଡ ବିଦ୍ୟମାନ । ଗୁଜରାଟ ସରକାର ଏହି ମନ୍ଦିରର ବିଶେଷ ଯତ୍ନ ନିଅନ୍ତି । ଗିରନାର ପର୍ବତକୁ ଲମ୍ବିଥିବା ରାସ୍ତା ପାଖରେ ଶ୍ରୀ ରାଧା ଦାମୋଦର ମନ୍ଦିର ସହିତ ଲୋକପ୍ରିୟ ଦାମୋଦର କୁଣ୍ଡ ଓ ରେବତୀ କୁଣ୍ଡ ହ୍ରଦ ଅଛି ଓ ଏହା ଶ୍ରୀ ଦାମୋଦର ତୀର୍ଥଯାତ୍ରାର ଏକ ଅଂଶ ବିଶେଷ ଭାବରେ ଗଣାଯାଏ । ଗୁପ୍ତ ସାମ୍ରାଜ୍ୟର ରାଜା ସ୍କନ୍ଧ ଗୁପ୍ତ ଏହି ତୀର୍ଥ ସ୍ଥଳର ପୁନର୍ବିନ୍ୟାସ କରିଥିଲେ । ଗଠନ ମୂଖ୍ୟ ମନ୍ଦିରଟି ପିଙ୍କ ରଙ୍ଗର ବାଲି ପଥରରେ ତିଆରି ହୋଇଛି ଓ ଏହା ମଧ୍ୟରେ ନିଜ ମନ୍ଦିର ଓ ସଲୋହା ମଣ୍ଡପ ଅଛି । ନିଜ ମନ୍ଦିରର ଉଚ୍ଚତା ୬୫ ଫୁଟ ଓ ସାଲୋହା ମଣ୍ଡପ ଶୀର୍ଷ ଉଚ୍ଚତା ୩୦୫ ଫୁଟ । ନିଜ ମନ୍ଦିର ଶୀର୍ଷରେ ଏକ ପତାକା ଅଛି । ବତିଶ ଏକର ଭୂମି ଉପରେ ନିର୍ମିତ ଏହି ମନ୍ଦିରର ୮୪ଟି କାରୁକାର୍ଯ୍ୟ ହୋଇଥିବା ସ୍ତମ୍ଭ ଅଛି । କେନ୍ଦ୍ର ସ୍ଥାନରେ ଥିବା ମନ୍ଦିର ରାଧା ଓ ଦାମୋଦର  (କୃଷ୍ଣଙ୍କୁ) ସମର୍ପିତ ହୋଇଛି ଯେଉଁଠାରେ ବିଷ୍ଣୁ ଚାରି ବାହୁରେ ଶଙ୍ଖ, ଚକ୍ର, ଗଦା ଓ ପଦ୍ମ ଧରିଛନ୍ତି  । ଏହି ମନ୍ଦିର ପାର୍ଶ୍ୱରେ ଅନ୍ୟ ଏକ ମନ୍ଦିରରେ ବଳରାମ ଓ ତାଙ୍କ ପତ୍ନୀ ରେବତୀଙ୍କ ବିଗ୍ରହ ଅଛି । ଗଣେଶଙ୍କୁ ସମର୍ପିତ ଅନ୍ୟ ଏକ ମନ୍ଦିର ଦକ୍ଷିଣ ପଶ୍ଚିମ ଦିଗରେ ଅବସ୍ଥିତ । ମହତ୍ତ୍ୱ ଗୁଜରାଟର ପୁରାତନ ମନ୍ଦିରମାନଙ୍କ ମଧ୍ୟରୁ ଶ୍ରୀ ରାଧା ଦାମୋଦର ମନ୍ଦିର ଅନ୍ୟତମ । ବିଶ୍ୱାସ କରାଯାଏ, କୃଷ୍ଣଙ୍କର ନାତି ବଜ୍ରନାଭ ଏହି ମନ୍ଦିର ତୋଳେଇଥିଲେ । ଭାଦ୍ରବ ମାସ କୃଷ୍ଣ ପକ୍ଷ ଅମାବାସ୍ୟା ଦିନ ପିତୃ ତର୍ପଣ ନିମନ୍ତେ ହଜାର ହଜାର ଲୋକ ଏହି ମନ୍ଦିରରେ ସମବେତ ହୁଅନ୍ତି । ମୃତ୍ୟୁ ପରେ ମୋକ୍ଷ ହେବା ଆଶାରେ ପବିତ୍ର ଦାମୋଦର କୁଣ୍ଡରେ ଭକ୍ତମାନେ ବୁଡ଼ ପକାନ୍ତି । ସ୍କନ୍ଧ ଉପନିଷଦ ଅନୁସାରେ ସ୍ୱର୍ଣ୍ଣ ରଶ ନଦୀ ଧାରାରେ ଦାମୋଦର କୁଣ୍ଡ ଅବସ୍ଥାପିତ ହୋଇଛି । ଏହି ନଦୀରେ ସ୍ନାନ କଲେ ସକଳ ପାପ ଧ୍ରୌତ ହୋଇଯାଏ । ଦାମୋଦରଙ୍କୁ ପୂଜା କରିବା ପୂର୍ବରୁ ନରସିଂହ ମେହତା ପ୍ରତ୍ୟହ ଏହି ଦାମୋଦର କୁଣ୍ଡରେ ସ୍ନାନ କରୁଥିଲେ ।
ଇତିହାସ ଓ ନାମକରଣ ଆବିଷ୍କାର- ସାର ହମ୍ପ୍ରେ ଡେଭି, ଜୋସେଫ ଲୁଇସ୍‌ ଗେ ଲୁକାସ,ଲୁଇସ୍‌ ଜାକସ୍‌ ଥେନାର୍ଡ୍‌ କେବେ-୧୮୨୮ କେଉଂଠି- ଇଁଲଣ୍ଡ/ଫ୍ରାନସ୍‌ ଉତ୍ପତି- ବୋରାକ୍ସ ଓ କାର୍ବନରୁ ଧର୍ମ ସମସ୍ଥାନିକ 10 [5 ] : 19.9% 5 11 [6 ] : 80.1% 6 ରାସାୟନିକ ଯୌଗିକ ବୋରାକ୍ସ 2 4 7 - 10 2 , ବୋରିକ ଏସିଡ୍‌ 3 3 , ସୋଡିୟମ୍ ବୋରୋହାଇଡ୍ରାଈଡ୍‌ 4 , ରେନିୟମ ଡାଇବୋରାଇଡ୍‌ 2 , ସୋଡିୟମ ପର୍‌ବୋରେଟ୍‌ 3 ,  , 2 3. 4 + 3 2 2 2 3  ,  . 2   + 3 2 2 3  2   + 3 2 2 3  2   + 3 2 2 3     . , 3. ଅବସ୍ଥିତି କେର୍ନାଇଟ୍ ନାମକ ଓରରୁ ଉତ୍ପତି  ( 2 4 7.10 2 ). ଆକଳନ କରାଯାଇଛି ଯେ ପୃଥିବୀରେ ଓର୍‌ ଆକାରରେ ଗଛିତ ଥିବା ବୋରୋନର ପରିମାଣ ପ୍ରାୟ 1010 କିଲୋଗ୍ରାମ  ଆମେରିକା, ତିବତ, ଚିଲି ଓ ତୁର୍କୀ ମୂଖ୍ୟ ଉପ୍ତାଦନକାରି ଦେଶ  ବହୁଳତା: ବିଶ୍ୱ: 0.001 ସୂର୍ଯ୍ୟ: 0.002 ପୃଥିବୀ ପୃଷ୍ଠ : 950 ସମୁଦ୍ର: 4.41 ମାନବ ଶରୀର 700 410 ଉତ୍ପାଦନ ବ୍ୟବହାର ବୋରାକ୍ସ 2 4 7 - 10 2 ,ସାବୁନ, ଡିଟର୍‌ଜେଣ୍ଟ, କୀଟନାଶକ ପ୍ରସ୍ତୁତିରେ ବ୍ୟବହାର ହୋଇଥାଏ  ବୋରିକ ଏସିଡ୍‌ 3 3 ଆଣବିକ ଶକ୍ତି କେନ୍ଦ୍ରରେ ଫିସିଅନ୍‌ ପ୍ରକ୍ରିୟାକୁ ନିୟନ୍ତ୍ରଣ କରିବାରେ, ଆଣ୍ଟିସେପଟିକ, କୀଟନାଶକ ଓ ଅଗ୍ନିର ପ୍ରଜ୍ୱଳନଶୀଳତାକୁ ହ୍ରାସ କରିବାରେ ବ୍ୟବହାର ହୋଇଥାଏ  ସୋଡିୟମ୍ ବୋରୋହାଇଡ୍ରାଈଡ୍‌ 4 ଔଷଧ ଓ ରାସାୟନିକ ଶିଳ୍ପରେ ବ୍ୟବହୃତ ହୋଇଥାଏ  ରେନିୟମ ଡାଇବୋରାଇଡ୍‌ 2 ହିରା କାଟିବାରେ ବ୍ୟବହାର ହୋଇଥାଏ
ପୁଚିଖେଳ  ଓଡ଼ିଶାର ପଶ୍ଚିମାଞ୍ଚଳରେ  "ଛିଲୋ" , ସମ୍ବଲପୁରରେ ଚିରେଲାଇ, ବାଲେଶ୍ୱରରେ ପୁଚ-ପୁଚି ନାମରେ ଜଣା  ଓଡ଼ିଶାର କେତେକ ଓଷାଆଦିରେ କୁଆଁରୀମାନେ ଖେଳୁଥିବା ଏକ ପାରମ୍ପାରିକ ଖେଳ । ରଜ, ଦଶହରା ଓ ବିଶେଷ କରି କୁମାର ପୂର୍ଣ୍ଣିମା ଆଦିରେ ପୁଚି ଖେଳ ହୁଏ । ଏଇ ଖେଳଟି ଝିଅମାନଙ୍କ ପାଇଁ ଏକ ବ୍ୟାୟାମ । ପୁଚି ଖେଳିଲାବେଳେ ସେମାନେ  "ପୁଚିଲୋ ପୁଚି, ଯା ଯା ଯା ଘୁଞ୍ଚିଲୋ"  ଗୀତ ବୋଲିଥାନ୍ତି । ବିଭିନ୍ନ ଅଞ୍ଚଳର ଗୀତ ଅଲଗା ଅଲଗା ହୋଇଥାଏ । ଖେଳରେ ପ୍ରତିଯୋଗିତା ଚାଲେ ଓ ଜିତିବା ଦଳ/ଝିଅ ଖେଳୁ ଖେଳୁ  "ହଟେଇଲିରେ ହଟେଇଲି"  ଚିହାଟେ । କୁଆଁର ପୁନେଇ ଭଳି ପର୍ବରେ କୁଆଁରୀମାନେ ସକାଳୁ ଗାଧୋଇ ସଞ୍ଜରେ ଏକାଠି ହୋଇ ତୁଳସୀ ଚଉରାରେ କଳସୀରେ ପାଣି ରଖି କଉଡ଼ି ଓ ଗୀତ ବୋଲି ବୋଲି ପୁଚି ଖେଳିଥାନ୍ତି । ପୁଚିଗୀତ ପୁଚି ଖେଳିବା ସମୟରେ ଯେ ଖେଳ ଆରମ୍ଭ କରେ ସେ ଗୀତ ଗାଏ । ଝିଅମାନେ ପରସ୍ପରକୁ ଗେହ୍ଲାରେ ଭିନ୍ନ ଭିନ୍ନ ନାମ ଧରି ଡାକିଥାନ୍ତି । ତେଣୁ ହାତ ପାଦର ଚଳାଇବା ବେଳେ ଶ୍ରମ ଲାଘବ ନିମନ୍ତେ ଛାଏଁଁ ଛାଏଁଁ ପୁଚି ଗୀତ ବୋଲିଥାନ୍ତି ।
ଦନ୍ତେଶ୍ୱରୀ ମନ୍ଦିର ଦେବୀ ଦନ୍ତେଶ୍ୱରୀଙ୍କୁ ସମର୍ପିତ ଏକ ମନ୍ଦିର ଓ ସାରା ଭାରତରେ ଥିବା ୫୨ ଶକ୍ତି ପୀଠ ମଧ୍ୟରୁ ଗୋଟିଏ । ଚତୁର୍ଦଶ ଶତାବ୍ଦୀରେ ଗଠିତ ଏହି ମନ୍ଦିର ଦନ୍ତେୱାଡ଼ା ଟାଉନର ଅଛି ଯାହା ଛତିଶଗଡ଼ ପ୍ରଦେଶର ଜଗଦଲପୁର ତହସିଲଠାରୁ ୮୦ କିମି ଦୂରରେ ଅବସ୍ଥିତ । କାକଟୀୟା ଶାସକମାନଙ୍କ ରାଜତ୍ୱ ସମୟରେ ତାଙ୍କର କୁଳଦେବୀ ଦନ୍ତେଶ୍ୱରୀଙ୍କ ନାମାନୁସାରେ ଦାନ୍ତେୱାଡ଼ା ନାମକରଣ ହୋଇଛି । ପାରମ୍ପାରିକ ଭାବରେ ବସ୍ତର ରାଜ୍ୟର କୁଳଦେବୀ ଦନ୍ତେଶ୍ୱରୀ ଅଛନ୍ତି । କିମ୍ବଦନ୍ତୀ ଅନୁସାରେ ସତ୍ୟ ଯୁଗରେ ଦେବୀ ସତୀଙ୍କର ଦାନ୍ତ ଏହି ସ୍ଥାନରେ ପଡ଼ିଥିଲା । ପୂଜା ପ୍ରତି ବର୍ଷ ଏହି ମନ୍ଦିର ପାଖରେ ଥିବା ଜଙ୍ଗଲ ଓ ଗ୍ରାମମାନଙ୍କରୁ ହଜାର ହଜାର ଲୋକ ଏଠାରେ ସମବେତ ହୁଅନ୍ତି ଓ ତାଙ୍କର ବିଗ୍ରହକୁ ନେଇ ଟାଉନ ସାରା ପରିକ୍ରମା କରନ୍ତି ଯାହାକୁ ଅଧୁନା ବସ୍ତାର ଦଶହରା ପର୍ବ କୁହାଯାଉଛି । ନବରାତ୍ରୀରେ ଏକ ଜ୍ୟୋତି କଳଶ ଆଲୋକିତ କରିବା ପରମ୍ପରା ଏଠାରେ ଅଛି । ବିହଙ୍ଗାବଲୋକନ ଜଗଦଲପୁର ଦକ୍ଷିଣ-ପଶ୍ଚମ ଦିଗରେ ଥିବା ଏହି ଦାନ୍ତେୱାଡା ଟାଉନ ପାଖରେ ଶଙ୍କିନୀ ଓ ଧାଙ୍କିନୀ ନାମକ ଦୁଇଟି ନଦୀ ମିଳିତ ହୋଇଛନ୍ତି । ଏହି ନଦୀ ଦ୍ୱୟର ଜଳର ରଙ୍ଗ ଭିନ୍ନ ଧରଣର ହୋଇଥାଏ । ଭାରତର ଏହା ୬୦୦ ବର୍ଷର ଏକ ପୁରାତନ ମନ୍ଦିର ଓ ବସ୍ତର ଇତିହାସର ଏକ ଐତିହ୍ୟପୂର୍ଣ୍ଣ ସ୍ଥାନ ।  ଦନ୍ତେଶ୍ୱରୀ ମାଈ  ମନ୍ଦିର ଏହି ସ୍ଥାନର ଲୋକମାନଙ୍କର ଏକ ଆଧ୍ୟାତ୍ମିକ କେନ୍ଦ୍ର । କିମ୍ବଦନ୍ତୀ ପୁରାତନ କିମ୍ବଦନ୍ତୀ ଅନୁସାରେ ସତୀଙ୍କର ପିତା ଦକ୍ଷ କରିଥିବା ଏକ ଯଜ୍ଞରେ ଶିବଙ୍କୁ ଅପମାନିତ କଲାଭଳି କଥା କହିବାରୁ ଦୁଃଖରେ ସେ ଅଗ୍ନି କୁଣ୍ଡରେ ଝାସ ଦେଇଥିଲେ । ଶିବ ତାଣ୍ଡବ ନୃତ୍ୟ କରିବାକୁ ଲାଗିଲେ । ଶିବଙ୍କର ଏହି ଦୁଃଖରୁ ମୁକ୍ତି ଦେବାପାଇଁ ବିଷ୍ଣୁ ସୁଦର୍ଶନ ଚକ୍ର ପେଶୀ ସତୀଙ୍କର ଦେହକୁ ଖଣ୍ଡ ଖଣ୍ଡ କରିଦେଲେ । ସତୀଙ୍କର ଶରୀର ପଡିଥିବା ୫୨ଟି ବିଭିନ୍ନ ସ୍ଥାନକୁ ଶକ୍ତି ପୀଠ କୁହାଗଲା । ସ୍ଥାପତ୍ୟ ଚତୁର୍ଦଶ ଚତୁର୍ଦ୍ଦଶ ଶତାବ୍ଦୀରେ ଦନ୍ତେଶ୍ୱରୀ ମନ୍ଦିର ନିର୍ମିତ ହୋଇଥିଲା । ଦନ୍ତେଶ୍ୱରୀ ମାଈଙ୍କ ବିଗ୍ରହ କଳା ପଥର କଟା ହୋଇ ତିଆରି ହୋଇଥିଲା । ଗର୍ଭଗୃହ, ମହା ମଣ୍ଡପ, ମୁଖ୍ୟ ମଣ୍ଡପ ଓ ସଭା ମଣ୍ଡପ ନାମରେ ମନ୍ଦିର ଚାରି ଭାଗର ବିଭକ୍ତ ହୋଇଛି । ପ୍ରବେଶ ଦ୍ୱାର ପାଖରେ ଏକ ଗରୁଡ଼ ସ୍ତମ୍ଭ ଅଛି । ମନ୍ଦିର ଚାରିପାଖରେ ବିରାଟ ଅଗଣା ଅଛି ଓ ସୀମାରେ ଏକ ବିରାଟ କାନ୍ଥ ରହିଛି ।
ଆବ୍ରିକ୍ଟୋସରସ   : ;;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଆଫ୍ରିକାରୁ ମିଳିଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
କୁମୁଦବେନ ମଣିଶଙ୍କର ଯୋଶୀ  (୩୧ ଜାନୁଆରୀ ୧୯୩୪ - ୧୪ ମାର୍ଚ୍ଚ ୨୦୨୨) ଜଣେ ଭାରତୀୟ ରାଜନେତା ଥିଲେ  । ଜୀବନୀ ସେ ୨୬ ନଭେମ୍ବର ୧୯୮୫ରୁ ୭ ଫେବୃଆରୀ ୧୯୯୦ ମସିହା ପର୍ଯ୍ୟନ୍ତ ଭାରତ, ଆନ୍ଧ୍ରପ୍ରଦେଶର ରାଜ୍ୟପାଳ ଥିଲେ । ସେ ଶାରଦା ମୁଖାର୍ଜୀଙ୍କ ପରେ ରାଜ୍ୟର ଦ୍ୱିତୀୟ ମହିଳା ରାଜ୍ୟପାଳ ଥିଲେ । ସେ ସୂଚନା ଏବଂ ପ୍ରସାରଣ ବିଭାଗର ଡେପୁଟି ମନ୍ତ୍ରୀ  (ଅକ୍ଟୋବର ୧୯୮୦ - ଜାନୁୟାରୀ ୧୯୮୨) ଏବଂ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ  (ଜାନୁୟାରୀ ୧୯୮୨ - ଡିସେମ୍ବର ୧୯୮୪) ମଧ୍ୟ ହୋଇଥିଲେ  । ଯୋଶୀ ୧୫ ଅକ୍ଟୋବର ୧୯୭୩ରୁ ୨ ଏପ୍ରିଲ ୧୯୭୬, ୩ ଏପ୍ରିଲ ୧୯୭୬ରୁ ୨ ଏପ୍ରିଲ ୧୯୮୨ ଏବଂ ୩ ଏପ୍ରିଲ ୧୯୮୨ରୁ ୨୫ ନଭେମ୍ବର ୧୯୮୫ ପର୍ଯ୍ୟନ୍ତ ତିନି ଥର ରାଜ୍ୟସଭାର ସଦସ୍ୟ ଥିଲେ । ସେ ମଧ୍ୟ ଗୁଜରାଟ ପି.ସି.ସି.ର ସାଧାରଣ ସଂପାଦକ ଥିଲେ । ଦାୟିତ୍ୱ ଗ୍ରହଣ କରିବାର କିଛି ସମୟ ପରେ ସେ ରାଜ୍ୟର ୨୩ଟି ଜିଲ୍ଲାକୁ ଯାଇ ଅନେକ ସମୟ ବାହାରେ ରହି ଏକ ରେକର୍ଡ ସୃଷ୍ଟି କରିଥିଲେ - ଯାହା ହାଇଦ୍ରାବାଦର ରାଜ ଭବନରେ ୧୩ ଜଣଙ୍କ ଅପେକ୍ଷା ତାଙ୍କର ଅଧିକ ସକ୍ରିୟ ଥିଲା । ୨୬ ନଭେମ୍ବର ୧୯୮୫ରୁ ୩୦ ସେପ୍ଟେମ୍ବର ୧୯୮୭ ମଧ୍ୟରେ ସେ ୧୦୮ ଥର ଜିଲ୍ଲା ପରିଦର୍ଶନ କରିଥିଲେ ଏବଂ ୨୨ ଥର ରାଜ୍ୟ ବାହାରେ ଯାତ୍ରା କରିଥିଲେ । ବିବାଦ ହାଇଦ୍ରାବାଦର ସ୍ଥାନୀୟ ଖବରକାଗଜକୁ ଅନେକ ସାକ୍ଷାତକାର ଦେଇ ଯୋଶୀ ପ୍ରତିକ୍ରିୟା ପ୍ରକାଶ କରିଥିଲେ । ଏହି ଅଭିଯୋଗକୁ  "ଅଳିଆ"  ବୋଲି ଖାରଜ କରି କହିଛନ୍ତି ଯେ,  "ଏଭଳି ସମାଲୋଚନାର ଉତ୍ତର ଦେବା ମୋର ସମ୍ମାନର ତଳେ ।" ମୃତ୍ୟୁ କୁମୁଦବେନ ୧ ମାର୍ଚ୍ଚ ୨୦୨୨ ମସିହାରେ ୮୮ ବର୍ଷ ବୟସରେ ଗଣଦେବୀ ନିକଟସ୍ଥ ଚାଙ୍ଗା ଧାନୋରୀ ଗ୍ରାମରେ ମୃତ୍ୟୁ ବରଣ କରିଥିଲେ ।
ପ୍ରଦୀପ୍ତ କିଶୋର ଦାସ  (୧ ନଭେମ୍ବର ୧୯୨୦ - ୭ ଅପ୍ରେଲ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟି ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ପ୍ରଦୀପ୍ତ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ମାହାଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୫୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ସାଲେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଏବଂ ୧୯୭୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ମାହାଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଦୀପ୍ତ କିଶୋର ଦାସ ୧୯୨୦ ମସିହାର ନଭେମ୍ବର ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାର୍ତ୍ତିକେଶ୍ୱର ଦାସ ଏବଂ ପତ୍ନୀଙ୍କ ନାମ ସ୍ନେହଲତା ଦାସ । ପ୍ରଦୀପ୍ତଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ପ୍ରଦୀପ୍ତ କିଶୋର ଦାସ ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟି ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ତିନିଥର ବିଧାୟକ ଭାବରେ ଏବଂ ୧୯୭୭ ମସିହାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ପ୍ରଦୀପ୍ତ କିଶୋର ଦାସ ୨୦୦୭ ମସିହାର ଅପ୍ରେଲ ମାସ ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୬ ବର୍ଷ ବୟସ ହୋଇଥିଲା ।
ଅଂଶୁମାନ ରଥ  (ଜନ୍ମ: ୫ ନଭେମ୍ବର ୧୯୯୭) ଜଣେ ହଂକଂ କ୍ରିକେଟ ଖେଳାଳୀ  । ସେ ଏବେକାର ହଂକଂ ଜାତୀୟ କ୍ରିକେଟ ଦଳର ଅଧିନାୟକ । ପ୍ରାରମ୍ଭିକ ଜୀବନ ଅଂଶୁମାନ ହଂକଂରେ ରହୁଥିବା ଜଣେ ଭାରତୀୟ ବଂଶଧର । ତାଙ୍କ ବାପା ଓଡ଼ିଶାର ଭୁବନେଶ୍ୱରର ସ‌ହିଦନଗର ଅଞ୍ଚଳରୁ ଯାଇ ହଂକଂରେ ରହିଥିଲେ । ସେ ମାତ୍ର ୪ ବର୍ଷ ବୟସରେ କ୍ରିକେଟ ଖେଳିବା ଆରମ୍ଭ କରିଥିଲେ । ତାଙ୍କ ବାପା ତାଙ୍କୁ କ୍ରିକେଟ ଖେଳିବାକୁ ପ୍ରେରଣା ଦେଇଥିଲେ । ଏହାପରେ ସେ ୮ ବର୍ଷ ବୟସରେ କ୍ରିକେଟ ଖେଳ ପାଇଁ ପ୍ରଶିକ୍ଷଣ ନେବା ଆରମ୍ଭ କରିଥିଲେ । ସେ ୱେଷ୍ଟ ଆଇଲାଣ୍ଡ ସ୍କୁଲରେ ପାଠ ପଢ଼ୁଥିଲେ । ଆନ୍ତର୍ଜାତୀୟ କ୍ରିକେଟ ୮ ନଭେମ୍ବର ୨୦୧୪ରେ ଅଂଶୁମାନ ଆନ୍ତର୍ଜତିକ ଦିନିକିଆ କ୍ରିକେଟରେ ଅଷ୍ଟ୍ରେଲିଆଠାରେ ପ‌ପୁଆ ନିଉ ଗାଏନିଆ ସ‌ହ ଖେଳିବା ଅରମ୍ଭ କରିଥିଲେ । ଏହାପରେ ସେ ୨୦୧୫ ମସିହାରେ ୨୦୧୫ ଟି୨୦ କ୍ରିକେଟ ବିଶ୍ୱକପର ଯୋଗ୍ୟତା ପର୍ଯ୍ୟାୟ ଖେଳରେ ନେପାଳ ସ‌ହିତ ହଂକଂରେ ପ୍ରଥମ ଆନ୍ତର୍ଜାତୀୟ ଟି୨୦ କ୍ରିକେଟ ଖେଳିଥିଲେ । ଏହାପରେ ୧୧ ନଭେମ୍ବର ୨୦୧୫ରେ ଆରବ ଦେଶ ବିରୁଦ୍ଧରେ ସେ ପ୍ରଥମ ଶ୍ରେଣୀ କ୍ରିକେଟରେ ହଂକଂଠାରେ ଅନୁଷ୍ଠିତ ଖେଳରେ ଖେଳିବା ଆରମ୍ଭ କରିଥିଲେ । ୧୬ ଫେବୃଆରୀ ୨୦୧୭ରେ ଆଇସିସି ବିଶ୍ୱ କ୍ରିକେଟ ଲିଗ୍ ଚମ୍ପିଆନସିପ୍‌ରେ ନେଦରଲ୍ୟାଣ୍ଡ ବିରୁଦ୍ଧରେ ସେ ଗ୍ରୁପ ଶ୍ରେଣୀରେ ତାଙ୍କର ଦ୍ୱିତୀୟ ଶତକ ହାସଲ କରିଥିଲେ ଏବଂ ଦଳ ପାଇଁ ୩ୟ ୱିକେଟରେ ବାବର ହାୟତଙ୍କ ସ‌ହ ୧୯୭ ରନ ଯୋଗ କରିଥିଲେ । ଏହା ବିଶ୍ୱ କ୍ରିକେଟ ଲିଗ୍‌ ମ୍ୟାଚ ଏବଂ ହଂକଂ ଦଳ ପାଇଁ ଏକ ରେକର୍ଡ଼ ହୋଇଥିଲା । ୨୦୧୭ ଡିସେମ୍ବରରେ ସେ ଆନ୍ତର୍ଜାତୀୟ ଦିନିକିଆରେ ପ‌ପୁଆ ନିଉ ଗାଏନିଆ ବିରୁଦ୍ଧରେ ପ୍ରଥମ ଶତକ ହାସଲ କରିଥିଲେ । ଏହିଦିନ ସେ ୧୪୩ ରନ୍ କରି ଅପରାଜିତ ଥିଲେ । ଏହି ରନ୍ ଦିନିକିଆରେ ହଂକଂ କ୍ରିକେଟ ଦଳର ଖେଳାଳୀମାନଙ୍କ ମଧ୍ୟରେ ସର୍ବାଧିକ ଥିଲା । ସେ ୨୦୧୫-୧୭ ଆଇସିସି ବିଶ୍ୱ କ୍ରିକେଟ ଲିଗ୍ ଚମ୍ପିଆନସିପ୍‌ରେ ସମୁଦାୟ ୧୦ଟି ମ୍ୟାଚରେ ୬୭୮ ରନ ସଂଗ୍ରହ କରି ସର୍ବାଧିକ ରନ କରିଥିବା ଖେଳାଳୀ ସାବ୍ୟସ୍ତ ହୋଇଥିଲେ । ଅଗଷ୍ଟ ୨୦୧୮ରେ ସେ ହଂକଂ ଦଳର ଉପ-ଅଧିନାୟକ ଭାବରେ ୨୦୧୮ ଏସିଆ କପ୍‌ର ଯୋଗ୍ୟତା ପର୍ଯ୍ୟାୟରେ ଖେଳିବା ପାଇଁ ମନୋନୀତ ହୋଇଥିଲେ । ମାତ୍ର ଅଧିନାୟକ ବାବର ହାୟାତଙ୍କ ଜାଗାରେ ସେ ଅଧିନାୟକ ରୂପେ ଖେଳିଥିଲେ । ଏହାପରେ ସେମାନେ ଯୋଗ୍ୟତା ପର୍ଯ୍ୟାୟ ଅତିକ୍ରମ କରିଥିଲେ ଏବଂ ସେ ୨୦୧୮ ଏସିଆ କପ୍ ପାଇଁ ହଂକଂ ଦଳର ଅଧିନାୟକ ଭାବରେ ଖେଳିଥିଲେ ।
ନିମାପଡ଼ା ଓଡ଼ିଶାର ପୁରୀ ଜିଲ୍ଲାର ଏକ ଛୋଟ ସହର । ରାଜଧାନୀଏହା ଭୁବନେଶ୍ୱରଠାରୁ ପ୍ରାୟ ୪୦ କିଲୋମିଟର ଦୂରରେ ଅବସ୍ଥିତ । ଭୂଗୋଳ ଇତିହାସ ରାଜନୀତି ୨୦୦୯ରେ ଏହି ବିଧାନ ସଭା ଆସନରୁ ଜିତିଥିବା ସମୀର ରଞ୍ଜନ ଦାସ  (ବି.ଜେ.ଡି) ବର୍ତ୍ତମାନ ଏଠାକାର ବିଧାୟକ  । ଏହା ପୁର୍ବରୁ ବାଇଧର ମଲିକ  (ବି.ଜେ.ପି.) ୨୦୦୦ ଓ ୨୦୦୪ ରେ,ରବୀନ୍ଦ୍ର କୁମାର ସେଠୀ  (ଆଇ.ଏନ୍.ସି) ୧୯୯୫ ଓ ୧୯୮୫ ରେ,ବେଣୁଧର ସେଠୀ  (ଜନତା ଦଳ)୧୯୯୦ ଓ ଗୋବିନ୍ଦ ଚନ୍ଦ୍ର ସେଠୀ  (ଜେ.ଏନ୍.ପି)୧୯୭୭ରୁ ଏଠାରୁ ବିଧାୟକ ହୋଇଥିଲେ  । ଆଧାର ବିଶେଷତା ଏହି ସହର ଛେନା ଝିଲି ପାଇଁ ସାରା ଓଡ଼ିଶାରେ ପ୍ରସିଦ୍ଧ ।
ମହେଶ୍ୱର ନାଏକ  ୧ ଜାନୁଆରୀ ୧୯୧୮   ୨୩ ଜୁଲାଇ ୨୦୦୨  ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୧ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜୁନାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମହେଶ୍ୱର ନାଏକ ୧୯୧୮ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃପାସିନ୍ଧୁ ନାଏକ ଓ ପତ୍ନୀଙ୍କ ନାମ କୌଶଲ୍ୟା ଦେବୀ । ରାଜନୈତିକ ଜୀବନ ମହେଶ୍ୱର ନାଏକ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ମହେଶ୍ୱର ନାଏକ ୨୦୦୨ ମସିହାର ଜୁଲାଇ ୨୩ ତାରିଖରେ ୮୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
୨ ହେଉଛି ସାଧାରଣ ଗଣନ ସଂଖ୍ୟା ଶ୍ରେଣୀର ଦ୍ୱିତୀୟ ତଥା ୩ର ପୂର୍ବବର୍ତ୍ତୀ ସଂଖ୍ୟା । ଗାଣିତିକ ଧର୍ମ ୨ ହେଉଛି କ୍ଷୁଦ୍ରତମ ମୌଳିକ ସଂଖ୍ୟା । ୨ ଓ ୩ ଦୁଇଟିଯାକ କ୍ରମିକ ସଂଖ୍ୟା ମୌଳିକ ହୋଇଥିବାରୁ ୨କୁ ପ୍ରଥମ ରାମାନୁଜ-ମୌଳିକ ମଧ୍ୟ କହନ୍ତି । ୨ ହେଉଛି ଏକମାତ୍ର ଯୁଗ୍ମ ମୌଳିକ ସଂଖ୍ୟା । ଅଙ୍କ ଜ୍ୟୋତିଷରେ ମହତ୍ତ୍ୱ ୨ ତାରିଖରେ ଜନ୍ମିତ ବ୍ୟକ୍ତିବିଶେଷ  (ଯଥା: ୨,୧୧,୨୦,୨୯) ଭଦ୍ର, କଳାପ୍ରିୟ ତଥା କଳ୍ପନାବିଳାସୀ ହୁଅନ୍ତି ବୋଲି ସଂଖ୍ୟା ଜ୍ୟୋତିଷରେ ବିଶ୍ୱାସ କରାଯାଏ  ।
ନର୍ସିଙ୍ଘଗଡ଼, ରାଜଗଡ଼ ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ରଜ୍‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନର୍ସିଙ୍ଘଗଡ଼, ରାଜଗଡ଼ ୨୩.୯୯୫୮ ଉତ୍ତର ଅକ୍ଷାଂଶ ଓ ୭୯.୩୯୬୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୫୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନର୍ସିଙ୍ଘଗଡ଼, ରାଜଗଡ଼ ସହରର ମୋଟ ଜନସଂଖ୍ୟା ୨୭୬୫୭ ଅଟେ । ସେଥି ମଧ୍ୟରୁ ୫୨.୨୦% ଜଣ ପରୁଷ ହୋଇଥିବା ବେଳେ ୪୭.୮୦% ଜଣ ନାରୀ ଅଟନ୍ତି । ନର୍ସିଙ୍ଘଗଡ଼, ରାଜଗଡ଼ର ସାକ୍ଷରତା ହାର ୬୫.୫୨% ଅଟେ । ଏହା ଜାତୀୟ ହାରଠାରୁ -୦.୬୮% ପ୍ରତିଶତ କମ ଅଟେ । ସେଥିରୁ ୩୮.୧୨% ପ୍ରତିଶତ ପୁରୁଷ ଓ ୨୭.୪୦% ନାରୀ ଅଟନ୍ତି । ୧୫.୩୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନର୍ସିଙ୍ଘଗଡ଼, ରାଜଗଡ଼ର ସରକାରୀ ଭାଷା ଅଟେ ।